qundao/data-zh-poetry huggingface dataset:
湖上饯沈兴国分韵得二字
作者：许及之
朝代：宋

赤骥见已罕，名驹更兼值。
吾乡推贤侯，逢人话詹事。
讼简古风还，心清民业遂。
江山妙主盟，景物恢位置。
如何柱石姿，尚以牧伯寄。
北关别经年，南熏动离思。
居然软红中，见此清白似。
松筠俨长身，云霄舒直气。
宠光竹使符，假借玉阶地。
饷计曾入幕，军容有竑议。
恭闻天语温，喜见家学粹。
它时课最腾，看即玺书被。
今晨欣寿节，轻阴递凉吹。
三呼礼云毕，一笑天所施。
榴花染白云，游鯈芘青芰。
画舸得夷犹，名园随造次。
怀绶却羡君，戏彩且归侍。
不繇鴈荡山，即过石门寺。
永嘉政久成，谢公迹重记。
剩有名诗章，因来寄一二。
湖上饯沈兴国分韵得二字
作者：许及之
朝代：宋

赤骥见已罕，名驹更兼值。吾乡推贤侯，逢人话詹事。讼简古风还，心清民业遂。江山妙主盟，景物恢位置。如何柱石姿，尚以牧伯寄。北关别经年，南薰动离思。居然软红中，见此清白似。松筠俨长身，云霄舒直气。宠光竹使符，假借玉阶地。饷计曾入幕，军容有竑议。恭闻天语温，喜见家学粹。它时课最腾，看即玺书被。今晨欣寿节，轻阴递凉吹。三呼礼云毕，一笑天所施。榴花染白云，游鯈芘青芰。画舸得夷犹，名园随造次。怀绶却羡君，戏彩且归侍。不繇雁荡山，即过石门寺。永嘉政久成，谢公迹重记。剩有名诗章，因来寄一二。
滹沱河
作者：许及之
朝代：宋
体裁：七言绝句

逋诛狂寇釜中鱼，未免真人驾六飞。千古石人虽暧昧，一时河伯太机微。
漳河
作者：许及之
朝代：宋
体裁：七言绝句

出郭安阳漾碧波，黄流汩汩泛漳河。河滨饮水令人瘿，岸石其如腹疾何。
潘德久将出疆之前三日移居作诗奉邀
作者：许及之
朝代：宋

久住京华似故乡，迁居又复一番忙。此非子坐争悬榻，何以家为便出疆。屋下已听湖水过，楼头不奈柳梢黄。今朝元巳佳天气，试拨忙来共一觞。
潘德久将出疆之前三日移居作诗奉邀
作者：许及之
朝代：宋

久住京华似故乡，迁居又復一番忙。
此非子坐争悬榻，何以家为便出疆。
屋下已听湖水过，楼头不奈柳梢黄。
今朝元巳佳天气，试拨忙来共一觞。
潘茂和才叔远访雨后饯别
作者：许及之
朝代：宋

连璧远相访，断金情有加。不因鱼抚铗，自是客思家。好雨知人意，深杯艳烛花。今宵真语别，孤屿在天涯。许种飞霞竹，仍求瓯浦梅。思乡常梦寐，报国乏涓埃。玉叶裁云脍，榴花染雪醅。朝三吾已定，谪百便来归。
潘茂和才叔远访雨后饯别·其一
作者：许及之
朝代：宋

连璧远相访，断金情有加。不因鱼抚铗，自是客思家。好雨知人意，深杯艳烛花。今宵真语别，孤屿在天涯。
潘茂和才叔远访雨后饯别·其一
作者：许及之
朝代：宋

连璧远相访，断金情有加。
不因鱼抚铗，自是客思家。
好雨知人意，深杯艷烛花。
今宵真语别，孤屿在天涯。
潘茂和才叔远访雨后饯别·其二
作者：许及之
朝代：宋
体裁：五言律诗

许种飞霞竹，仍求瓯浦梅。思乡常梦寐，报国乏涓埃。玉叶裁云脍，榴花染雪醅。朝三吾已定，谪百便来归。
濠上
作者：许及之
朝代：宋
体裁：五言绝句

观鱼要水清，爱鱼嫌芰剌。能了濠上乐，处世何必避。
瀑布
作者：许及之
朝代：宋
体裁：古风

循崖瀑布悬，遇坎茶铛沸。水哉斯何取，本者固如是。
灌园亭
作者：许及之
朝代：宋
体裁：五言绝句

植蔬常匝圃，酿酒仍满瓮。便觉三公轻，更将德本种。
灵壁坝
作者：许及之
朝代：宋
体裁：七言绝句

入泗行来汴似梁，坝成灵壁水全枯。汴流可遏从渠遏，思汉人心遏得无。
灵壁道傍石
作者：许及之
朝代：宋
体裁：七言绝句

花石纲成国蠹盈，贼臣卖国果连城。陵迁谷变犹横道，反作傍人座右铭。
煮茗
作者：许及之
朝代：宋

止酒身多病，添书日正长。睡魔推不去，茗碗熟难忘。鹊过飞樵堕，蜂喧落粉香。静中观物理，此乐未渠央。煮茗鸦窥井，哦诗蝶过垣。笋高垂箨瘦，梅落坠枝繁。白昼重闱静，新晴远市喧。境缘看渐熟，吾亦欲忘言。
煮茗·其一
作者：许及之
朝代：宋
体裁：五言律诗

止酒身多病，添书日正长。睡魔推不去，茗碗熟难忘。鹊过飞樵堕，蜂喧落粉香。静中观物理，此乐未渠央。
煮茗·其二
作者：许及之
朝代：宋

煮茗鸦窥井，哦诗蝶过垣。笋高垂箨瘦，梅落坠枝繁。白昼重闱静，新晴远市喧。境缘看渐熟，吾亦欲忘言。
煮茗·其二
作者：许及之
朝代：宋

煮茗鸦闚井，哦诗蝶过垣。
笋高垂箨瘦，梅落坠枝繁。
白昼重闱静，新晴远市喧。
境缘看渐熟，吾亦欲忘言。
燕宾馆值雨
作者：许及之
朝代：宋
体裁：七言绝句

饱死侏儒便雨立，安知更有汉官仪。诸生未免谀绵蕝，从俗从宜我自嗤。
牡丹
作者：许及之
朝代：宋
体裁：五言绝句

众卉从争媚，花开始是春。一年春富贵，造物太于人。
猫头竹
作者：许及之
朝代：宋

迸穴穿篱出，狸奴知几头。真能参玉版，足可当珍羞。
猫头竹
作者：许及之
朝代：宋

迸穴穿篱出，貍奴知几头。
真能参玉版，足可当珍羞。
玉堂宿直次高内翰九日前一日草妃子麻毕题案上韵
作者：许及之
朝代：宋
体裁：七言律诗

岁稔时和庶事康，未央称寿捧瑶觞。宣将銮殿金为炬，草就麻词玉作堂。自是关雎思淑女，不同飞燕在昭阳。儒臣信得文章力，捧赐看花一样黄。
玉簪
作者：许及之
朝代：宋
体裁：五言绝句

昔见茅连茹，今看花盍簪。若为惊作客，故有蝶相寻。
玉簪花
作者：许及之
朝代：宋
体裁：七言律诗

琉璃布地绿愔愔，苗长蓝田夜照林。雪色能香开有璞，玉光未拆盍成簪。不登云髻尤孤洁，长浸铜壶更久禁。梅与水仙流品外，幽兰相友是同心。
玉绣毬花
作者：许及之
朝代：宋

平泉珍簇蝶，道是永嘉花。
玉绣名吾里，瑶琨不浪夸。
玉绣毬花
作者：许及之
朝代：宋

平泉珍簇蝶，道是永嘉花。玉绣名吾里，瑶琨不浪誇。
玉虹洞
作者：许及之
朝代：宋

九酝耐留春，檀心娇未吐。须结舞霓技，怕作行云去。
玉虹洞
作者：许及之
朝代：宋

九醖耐留春，檀心娇未吐。
须结舞霓技，怕作行云去。
玉蝴蝶花
作者：许及之
朝代：宋
体裁：五言绝句

玉蝶正开时，绿稠红渐稀。移将永嘉种，梦逐漆园飞。
王宣甫以予有诗求郑文之染髭法与其旧作暗合因录示次韵酬之
作者：许及之
朝代：宋

细看绿绕与红围，此地何曾着白髭。
顾我全惊缁鬓改，羡君犹有黑丝垂。
一皤博笑几同调，两丑相看莫敛眉。
正使醉中巾帻堕，不妨齐唱赤壶词。
王宣甫以予有诗求郑文之染髭法与其旧作暗合因录示次韵酬之
作者：许及之
朝代：宋

细看绿绕与红围，此地何曾著白髭。顾我全惊缁鬓改，羡君犹有黑丝垂。一皤博笑几同调，两丑相看莫敛眉。正使醉中巾帻堕，不妨齐唱赤壶词。
王宣甫以新妇鱼能斗为胜负鱼有诗释其讹谬次韵戏答
作者：许及之
朝代：宋

斓斑红黛斗芳塘，新妇鱼儿著底忙。岂为长陵矜先后，不知濠上乐彷徉。诗来解辨吾伊谬，我欲兼将胜负忘。蚌鹬相持堪惜许，须知旁有谢三郎。
王宣甫以新妇鱼能鬬为胜负鱼有诗释其讹谬次韵戏答
作者：许及之
朝代：宋

斓斑红黛斗芳塘，新妇鱼儿着底忙。
岂为长陵矜先后，不知濠上乐彷徉。
诗来解辨吾伊谬，我欲兼将胜负忘。
蚌鹬相持堪惜许，须知旁有谢三郎。
王宣甫以灯夕入城而予偶无佳思阻同游有诗为寒食之约次韵奉酬
作者：许及之
朝代：宋

落梅声裏惜余芳，孤负灯光与月光。
偶以催租败佳思，阻随执事佐颜行。
春风已入青丝鞚，好句终归古锦囊。
能践清明重约否，须知岁月去堂堂。
王宣甫以灯夕入城而予偶无佳思阻同游有诗为寒食之约次韵奉酬
作者：许及之
朝代：宋

落梅声里惜馀芳，孤负灯光与月光。偶以催租败佳思，阻随执事佐颜行。春风已入青丝鞚，好句终归古锦囊。能践清明重约否，须知岁月去堂堂。
王宣甫求崇斋扁榜仍索诗转庵之作先成即次韵为寄
作者：许及之
朝代：宋

圣门教人亦多术，由也升堂未入室。
颜虽在寝犹仰高，火就水流随燥湿。
但见终日不违愚，岂知庶几介如石。
陶溪昨以崇名斋，欲予隶古诗记实。
今晨忽见转庵作，名与诗高同起日。
崇斋少学用心苦，晚乃一扫科举习。
霜降自然知水落，道损都忘为学益。
一从崇卑悟师说，心已沈酣全体易。
书扁外和转庵诗，不待形容有润色。
忆昨尊公期类予，似我颛愚有何获。
老惭才衰惟钝迟，感君肯赴同襟期。
闭关却埽门植榆，不妨倡和来埙箎。
王宣甫求崇斋扁榜仍索诗转庵之作先成即次韵为寄
作者：许及之
朝代：宋

圣门教人亦多术，由也升堂未入室。颜虽在寝犹仰高，火就水流随燥湿。但见终日不违愚，岂知庶几介如石。陶溪昨以崇名斋，欲予隶古诗记实。今晨忽见转庵作，名与诗高同起日。崇斋少学用心苦，晚乃一扫科举习。霜降自然知水落，道损都忘为学益。一从崇卑悟师说，心已沈酣全体易。书扁外和转庵诗，不待形容有润色。忆昨尊公期类予，似我颛愚有何获。老惭才衰惟钝迟，感君肯赴同襟期。闭关却埽门植榆，不妨倡和来埙篪。
王弱翁同年以多病故人疏韵五诗为惠次韵奉酬
作者：许及之
朝代：宋

王君圭璋姿，宜在条理科。妙语天发成，瑩彻非砻磨。宗庙要琬琰，世岂无卞和。顾恐太分明，颇觉瓦砾多。斯文万金药，不救俗儒病。卢生谁云邪，夫子未出正。羊肠驾觭轮，鲸澜溯孤榜。噫乎吾道难，自古斗衰盛。江水日万折，衮衮望东注。饥鸢无停飞，不足了雏哺。君看青紫绶，但供折腰具。物理信如此，焉敢辞世故。叶脱秋色静，水落洲渚陈。文昌易为月，翩翩欲相亲。蝉声老逾夏，乍听意觉新。此时酒一尊，不可无此人。心竞事未已，趣了计有馀。彭泽八十日，便可膏吾车。趣时方枘拙，涉世孤舟虚。君无攻我短，政尔吾太疏。
王弱翁同年以多病故人疏韵五诗为惠次韵奉酬·其一
作者：许及之
朝代：宋

王君圭璋姿，宜在条理科。妙语天发成，瑩彻非砻磨。宗庙要琬琰，世岂无卞和。顾恐太分明，颇觉瓦砾多。
王弱翁同年以多病故人疏韵五诗为惠次韵奉酬·其一
作者：许及之
朝代：宋
体裁：古风

王君圭璋姿，宜在条理科。妙语天发成，莹彻非砻磨。宗庙要琬琰，世岂无卞和。顾恐太分明，颇觉瓦砾多。
王弱翁同年以多病故人疏韵五诗为惠次韵奉酬·其三
作者：许及之
朝代：宋
体裁：古风

江水日万折，衮衮望东注。饥鸢无停飞，不足了雏哺。君看青紫绶，但供折腰具。物理信如此，焉敢辞世故。
王弱翁同年以多病故人疏韵五诗为惠次韵奉酬·其二
作者：许及之
朝代：宋

斯文万金药，不救俗儒病。
卢生谁云邪，夫子未出正。
羊肠驾觭轮，鲸澜泝孤榜。
噫乎吾道难，自古斗衰盛。
王弱翁同年以多病故人疏韵五诗为惠次韵奉酬·其二
作者：许及之
朝代：宋

斯文万金药，不救俗儒病。卢生谁云邪，夫子未出正。羊肠驾觭轮，鲸澜溯孤榜。噫乎吾道难，自古斗衰盛。
王弱翁同年以多病故人疏韵五诗为惠次韵奉酬·其五
作者：许及之
朝代：宋

心竞事未已，趣了计有余。
彭泽八十日，便可膏吾车。
趣时方枘拙，涉世孤舟虚。
君无攻我短，政尔吾太疎。
王弱翁同年以多病故人疏韵五诗为惠次韵奉酬·其五
作者：许及之
朝代：宋

心竞事未已，趣了计有馀。彭泽八十日，便可膏吾车。趣时方枘拙，涉世孤舟虚。君无攻我短，政尔吾太疏。
王弱翁同年以多病故人疏韵五诗为惠次韵奉酬·其四
作者：许及之
朝代：宋
体裁：古风

叶脱秋色静，水落洲渚陈。文昌易为月，翩翩欲相亲。蝉声老逾夏，乍听意觉新。此时酒一尊，不可无此人。
王晦叔惠听雨图次蔡韵奉寄
作者：许及之
朝代：宋

拂拭沧波远接天，摩挲乔木老生烟。题诗作画人何在，万古蓬窗一觉眠。常日京华薮泽思，六年身悟画中诗。须知妙处无今古，得画还如听雨时。
王晦叔惠听雨图次蔡韵奉寄·其一
作者：许及之
朝代：宋
体裁：七言绝句

拂拭沧波远接天，摩挲乔木老生烟。题诗作画人何在，万古蓬窗一觉眠。
王晦叔惠听雨图次蔡韵奉寄·其二
作者：许及之
朝代：宋
体裁：七言绝句

常日京华薮泽思，六年身悟画中诗。须知妙处无今古，得画还如听雨时。
班竹
作者：许及之
朝代：宋
体裁：五言绝句

自得湘江种，禽栖不敢弹。怕摇枝上露，犹是泪琅玕。
琉璃河
作者：许及之
朝代：宋
体裁：七言绝句

黄河九曲固难穷，六里琉璃未长雄。眼底坳堂君勿诧，使华来自水晶宫。
琼报亭
作者：许及之
朝代：宋
体裁：五言绝句

园丁采时果，足以供嗜好。眷言无尽藏，孰尽琼玖报。
瑞香
作者：许及之
朝代：宋
体裁：五言绝句

紫裳苍玉佩，乞与碧纱笼。怕作行云去，人间瑞霭空。
用山谷韵题洪子恂所藏山谷六言诗
作者：许及之
朝代：宋
体裁：六言诗

逢原妙处何如，水到自然成渠。信手拈来都是，弹圆颂印泥书。
用楼尚书韵饯同年曾寺丞守温州
作者：许及之
朝代：宋

三十三年同日喜，忆曾书札问淮堧。造朝合究三千牍，出守聊违尺五天。官舍君应思系马，家山我亦念斜川。政成的有天官列，不拟攀辕拟执鞭。
用楼尚书韵饯同年曾寺丞守温州
作者：许及之
朝代：宋

三十三年同日喜，忆曾书札问淮堧。
造朝合究三千牍，出守聊违尺五天。
官舍君应思繫马，家山我亦念斜川。
政成的有天官列，不拟攀辕拟执鞭。
用韵酬侯居甫
作者：许及之
朝代：宋

玉树风前映玉峯，吾家安得此乘龙。
书林未照青藜杖，甥馆肯陪高节筇。
归棹喜闻明月载，哦诗想带夕阳钟。
从今社裏添光宠，咳唾珠玑有仲容。
用韵酬侯居甫
作者：许及之
朝代：宋

玉树风前映玉峰，吾家安得此乘龙。书林未照青藜杖，甥馆肯陪高节筇。归棹喜闻明月载，哦诗想带夕阳钟。从今社里添光宠，咳唾珠玑有仲容。
用韵酬常之
作者：许及之
朝代：宋

老惭匿影爱岚峯，已愧家声昔二龙。
凿井得泉思种橘，寻河知路记因筇。
加餐漫说囊中法，应俗多违饭后钟。
同社朋来欣已诺，何时倒屣却从容。
用韵酬常之
作者：许及之
朝代：宋

老惭匿影爱岚峰，已愧家声昔二龙。凿井得泉思种橘，寻河知路记因筇。加餐漫说囊中法，应俗多违饭后钟。同社朋来欣已诺，何时倒屣却从容。
用韵酬常之才叔
作者：许及之
朝代：宋

西山爽气挟莲峯，碍眼何尝恕箨龙。
近种猫头未成竹，拟求人面替扶筇。
春归意绪愁千斛，病起情悰酒一钟。
莫话朝鸡萌妄想，形骸老丑若为容。
用韵酬常之才叔
作者：许及之
朝代：宋

西山爽气挟莲峰，碍眼何尝恕箨龙。近种猫头未成竹，拟求人面替扶筇。春归意绪愁千斛，病起情悰酒一钟。莫话朝鸡萌妄想，形骸老丑若为容。
田家秋日词
作者：许及之
朝代：宋
体裁：古风

晚禾未割云样黄，荞麦花开雪能白。田家秋日胜春时，原隰高低分景色。寒栗挂篱实累累，角田已收枯豆萁。芋魁切玉和作糜，香过邻墙滑流匙。牧童牧童罢吹笛，领牛山下急归吃。菜本未移麦未种，尔与耕牛閒未得。
病赤目从薛山甫借荷叶巾
作者：许及之
朝代：宋
体裁：七言律诗

赤目朝来势转加，病身观妄有生涯。火平文武宽心地，酒远圣贤疏肺家。虚白已能生暗室，空青不用点昏花。小冠预拟更名字，借与团圆藕叶纱。
病足少苏次常之韵三首
作者：许及之
朝代：宋

挛拳尊足苦，伸缩楚囚声。药甲新条在，医科旧贯盈。百年双脚健，万事一沤轻。独恨忘形友，终然少合并。休从詹尹卜，数亦不难通。寄禄逾三品，论才祇下中。器攲终必覆，药裹漫成丛。痼疾元来有，惟知酒有功。蓝田纡古句，令我好怀开。未敢为琼报，何从引玉来。蒲萄江涨醁，桑落瓮留醅。柳市人归未，随潮蚤晚催。
病足少苏次常之韵三首·其一
作者：许及之
朝代：宋
体裁：五言律诗

挛拳尊足苦，伸缩楚囚声。药甲新条在，医科旧贯盈。百年双脚健，万事一沤轻。独恨忘形友，终然少合并。
病足少苏次常之韵三首·其三
作者：许及之
朝代：宋
体裁：五言律诗

蓝田纡古句，令我好怀开。未敢为琼报，何从引玉来。蒲萄江涨醁，桑落瓮留醅。柳市人归未，随潮蚤晚催。
病足少苏次常之韵三首·其二
作者：许及之
朝代：宋

休从詹尹卜，数亦不难通。寄禄逾三品，论才祇下中。器攲终必覆，药裹漫成丛。痼疾元来有，惟知酒有功。
病足少苏次常之韵三首·其二
作者：许及之
朝代：宋

休从詹尹卜，数亦不难通。
寄禄逾三品，论才祇下中。
器欹终必覆，药裹漫成丛。
痼疾元来有，惟知酒有功。
登伟观因诵老杜道林岳麓诗用其韵
作者：许及之
朝代：宋

立秋三日天气殊，凉风渺渺舒郁纡。少日第拄西山笏，暇时惟汎会昌湖。投老身登华盖顶，度堂面直莲峰炉。长江回抱若裹玉，明月荡漾如怀珠。楠溪大源小源出，樟浦早潮晚潮俱。凌空笔架呈挂綵，出海金轮看浴乌。中川蚌胎非妩媚，港口螺浮疑虚无。何以得此江山伟，若有相者神明扶。了知无一可云补，其敢有二当何诛。故人相逢笑颠错，生涯不解先膏腴。且同野叟共尔汝，免以前衔相唤呼。看山未觉迷老眼，报国终愧全微躯。斫竹特为三益径，把钓倦作扁舟图。乃知绝境真妙绝，强名孤屿何尝孤。凭栏聊欲须款款，飞帆正尔来于于。明朝此兴定不浅，但恐劳苦肩舆夫。
登伟观因诵老杜道林岳麓诗用其韵
作者：许及之
朝代：宋

立秋三日天气殊，凉风渺渺舒鬰纡。
少日第拄西山笏，暇时惟泛会昌湖。
投老身登华盖顶，度堂面直莲峯鑪。
长江回抱若裹玉，明月荡漾如怀珠。
楠溪大源小源出，樟浦早潮晚潮俱。
凌空笔架呈挂綵，出海金轮看浴乌。
中川蚌胎非妩媚，港口螺浮疑虚无。
何以得此江山伟，若有相者神明扶。
了知无一可云补，其敢有二当何诛。
故人相逢笑颠错，生涯不解先膏腴。
且同野叟共尔汝，免以前衔相唤呼。
看山未觉迷老眼，报国终媿全微躯。
斫竹特为三益径，把钓倦作扁舟图。
乃知绝境真妙绝，强名孤屿何尝孤。
凭栏聊欲须款款，飞帆正尔来于于。
明朝此兴定不浅，但恐劳苦肩舆夫。
登忆谢亭并呈质弟
作者：许及之
朝代：宋
体裁：七言律诗

争不游山忆谢公，亭成孤屿恰当中。山低山仰今朝异，潮落潮生自古同。几欲弄舟移白日，何当把钓待秋风。惠连幸自还乡里，独恨池塘句不工。
登江山伟观
作者：许及之
朝代：宋

江山如抱画难加，伟观标名似太夸。
千古云烟无尽藏，百年登览足生涯。
诗情与客来天际，潮汛邀人上斗槎。
自是皇恩聊许借，儿童莫便认吾家。
登江山伟观
作者：许及之
朝代：宋

江山如抱画难加，伟观标名似太誇。千古云烟无尽藏，百年登览足生涯。诗情与客来天际，潮汛邀人上斗槎。自是皇恩聊许借，儿童莫便认吾家。
登第一山
作者：许及之
朝代：宋

登临休作楚囚悲，遮莫人心知汉思。畴昔百闻今一见，勉旃报国在男儿。几因护客数登临，怅望神州久陆沉。今日登临身是客，经行应切此时心。
登第一山·其一
作者：许及之
朝代：宋
体裁：七言绝句

登临休作楚囚悲，遮莫人心知汉思。畴昔百闻今一见，勉旃报国在男儿。
登第一山·其二
作者：许及之
朝代：宋
体裁：七言绝句

几因护客数登临，怅望神州久陆沉。今日登临身是客，经行应切此时心。
白山茶
作者：许及之
朝代：宋

白茶记异品，天曹玉玲珑。不作烧灯焰，深明韫椟功。易容非世力，幻质本春工。皓皓知难污，尘飞漫自红。
白山茶
作者：许及之
朝代：宋
体裁：五言律诗

白茶诚异品，天赋玉玲珑。不作烧灯焰，深明韫椟功。易容非世力，幻质本春工。皓皓知难污，尘飞漫自红。
白沟河
作者：许及之
朝代：宋
体裁：七言绝句

艺祖怀柔不耀兵，白沟如带作长城。太平自是难忘战，休恨中间太太平。
白石榴
作者：许及之
朝代：宋
体裁：五言绝句

花开水晶瓶，叶排青琐窗。枝红立白帜，蝶阵垂翅降。
白石榴
作者：许及之
朝代：宋

花开水晶缾，叶排青琐窗。
枝红立白帜，蝶阵垂翅降。
白龟
作者：许及之
朝代：宋

物有为身累，龟灵却受鑽。毛公今放汝，珍重保身安。
白龟
作者：许及之
朝代：宋
体裁：五言绝句

物有为身累，龟灵却受钻。毛公今放汝，珍重保身安。
百七丈和篇有尽道温柔别有乡谁知绛阙水茫茫之句意有属也再用韵奉酬
作者：许及之
朝代：宋

仙凡从昔各为乡，弱水蓬莱隔混茫。不见麻姑呈狡狯，空教贺老号清狂。两奁心事无人共，万点花飞有底忙。说与东风须作主，莫教痴白妒娇黄。休厌黄鹂百啭声，诗翁亦是不平鸣。中年怀抱愁离别，暇日亲朋好会并。踏损落红无锦袜，吟成白雪有朱英。栏杆徙倚空三叹，雨后斜阳写不成。
百七丈和篇有尽道温柔别有乡谁知绛阙水茫茫之句意有属也再用韵奉酬·其一
作者：许及之
朝代：宋
体裁：七言律诗

仙凡从昔各为乡，弱水蓬莱隔混茫。不见麻姑呈狡狯，空教贺老号清狂。两奁心事无人共，万点花飞有底忙。说与东风须作主，莫教痴白妒娇黄。
百七丈和篇有尽道温柔别有乡谁知绛阙水茫茫之句意有属也再用韵奉酬·其一
作者：许及之
朝代：宋

仙凡从昔各为乡，弱水蓬莱隔混茫。
不见麻姑呈狡狯，空教贺老号清狂。
两奁心事无人共，万点花飞有底忙。
说与东风须作主，莫教痴白妬娇黄。
百七丈和篇有尽道温柔别有乡谁知绛阙水茫茫之句意有属也再用韵奉酬·其二
作者：许及之
朝代：宋

休厌黄鹂百啭声，诗翁亦是不平鸣。中年怀抱愁离别，暇日亲朋好会并。踏损落红无锦袜，吟成白雪有朱英。栏杆徙倚空三叹，雨后斜阳写不成。
百七丈和篇有尽道温柔别有乡谁知绛阙水茫茫之句意有属也再用韵奉酬·其二
作者：许及之
朝代：宋

休厌黄鹂百啭声，诗翁亦是不平鸣。
中年怀抱愁离别，暇日亲朋好会并。
踏损落红无锦袜，吟成白雪有朱英。
栏桿徙倚空三叹，雨后斜阳写不成。
百七丈寒食扁舟之盟遽寒姚黄恐成轻负辄赋二
作者：许及之
朝代：宋

闲中直指醉为乡，寒信扁舟竟渺茫。可惜海棠随雨过，犹怜粉蝶伴醒狂。游人静后西山好，春事深来老圃忙。未必烦公频折简，花时还是负姚黄。
百七丈寒食扁舟之盟遽寒姚黄恐成轻负辄赋二篇复以酴醾为约
作者：许及之
朝代：宋

閒中直指醉为乡，寒食扁舟竟渺茫。可惜海棠随雨过，犹怜粉蝶伴醒狂。游人静后西山好，春事深来老圃忙。未必烦公频折简，花时还是负姚黄。连夕惊雷非恶声，池塘閤閤几蛙鸣。春程尚有三之一，乐事那能四者并。养得苔钱都满砌，足为花地藉残英。闻閒不惜冲泥过，架上酴醾玉已成。
百七丈寒食扁舟之盟遽寒姚黄恐成轻负辄赋二篇复以酴醾为约·其二
作者：许及之
朝代：宋

连夕惊雷非恶声，池塘閤閤几蛙鸣。春程尚有三之一，乐事那能四者并。养得苔钱都满砌，足为花地藉残英。闻閒不惜冲泥过，架上酴醾玉已成。
百七丈寒食扁舟之盟遽寒姚黄恐成轻负辄赋二篇復以酴醾为约·其一
作者：许及之
朝代：宋
体裁：七言律诗

閒中直指醉为乡，寒食扁舟竟渺茫。可惜海棠随雨过，犹怜粉蝶伴醒狂。游人静后西山好，春事深来老圃忙。未必烦公频折简，花时还是负姚黄。
百七丈寒食扁舟之盟遽寒姚黄恐成轻负辄赋二篇復以酴醾为约·其二
作者：许及之
朝代：宋

连夕惊雷非恶声，池塘閤閤几蛙鸣。
春程尚有三之一，乐事那能四者并。
养得苔钱都满砌，足为花地藉残英。
闻閒不惜衝泥过，架上酴醾玉已成。
百结
作者：许及之
朝代：宋
体裁：五言绝句

丁香从百结，恨只满东风。未必愁能解，虚传酒有功。
皇后閤春帖子
作者：许及之
朝代：宋

雪融鳷鹊金铺暖，冰泮蟾蜍玉漏迟。寿却两宫春日酒，自书卷耳进贤诗。龙楼问寝正鸡鸣，玉佩丁东晓气清。春入椒房偏起早，三茅观里未钟声。不要梅花比玉容，柔桑枝上要春风。圣人见说常躬俭，拟助君王赏战功。
皇后閤春帖子·其一
作者：许及之
朝代：宋
体裁：七言绝句

雪融鳷鹊金铺暖，冰泮蟾蜍玉漏迟。寿却两宫春日酒，自书卷耳进贤诗。
皇后閤春帖子·其三
作者：许及之
朝代：宋
体裁：七言绝句

不要梅花比玉容，柔桑枝上要春风。圣人见说常躬俭，拟助君王赏战功。
皇后閤春帖子·其二
作者：许及之
朝代：宋

龙楼问寝正鷄鸣，玉佩丁东晓气清。
春入椒房偏起早，三茅观裏未钟声。
皇后閤春帖子·其二
作者：许及之
朝代：宋

龙楼问寝正鸡鸣，玉佩丁东晓气清。春入椒房偏起早，三茅观里未钟声。
皇帝致斋
作者：许及之
朝代：宋

圣主忧勤二纪年，宸心久已格皇天。五风十雨如何报，八陛圆坛具告虔。一夜飞花满帝城，晓看玉殿月笼明。紫宸拜舞山呼了，都道郊天管定晴。丁当玉佩趣班齐，山立千官请致斋。见说内家清似水，多时排当不曾排。
皇帝致斋·其一
作者：许及之
朝代：宋
体裁：七言绝句

圣主忧勤二纪年，宸心久已格皇天。五风十雨如何报，八陛圆坛具告虔。
皇帝致斋·其三
作者：许及之
朝代：宋
体裁：七言绝句

丁当玉佩趣班齐，山立千官请致斋。见说内家清似水，多时排当不曾排。
皇帝致斋·其二
作者：许及之
朝代：宋
体裁：七言绝句

一夜飞花满帝城，晓看玉殿月笼明。紫宸拜舞山呼了，都道郊天管定晴。
皇帝閤春帖子
作者：许及之
朝代：宋

紫宸殿下迎春仗，德寿宫中家庆图。帝有双亲齐万寿，天教五岳总三呼。协风初转斗杓旋，即是流虹纪瑞年。甲子一周天启运，威仪重见汉中天。清台方奏五星明，又见春盘忆两京。见说黄河方混混，翠华来复始教清。
皇帝閤春帖子·其一
作者：许及之
朝代：宋
体裁：七言绝句

紫宸殿下迎春仗，德寿宫中家庆图。帝有双亲齐万寿，天教五岳总三呼。
皇帝閤春帖子·其三
作者：许及之
朝代：宋

清台方奏五星明，又见春盘忆两京。见说黄河方混混，翠华来复始教清。
皇帝閤春帖子·其三
作者：许及之
朝代：宋

清台方奏五星明，又见春盘忆两京。
见说黄河方混混，翠华来復始教清。
皇帝閤春帖子·其二
作者：许及之
朝代：宋
体裁：七言绝句

协风初转斗杓旋，即是流虹纪瑞年。甲子一周天启运，威仪重见汉中天。
益老于雁山筑庵名曰来风小隐来求诗且约相见
作者：许及之
朝代：宋

师住灵岩饱看山，结茅犹欲老山间。悬知客路红尘软，输与禅房白日閒。蔬笋忘来诗格瘦，枫梧落后鬓丝斑。烦师护取龙湫水，待觅涓涓洗我顽。未终棋局烂腰柯，系日长绳竟若何。报国有心祇皎洁，效忠无力恐蹉跎。秋怀拟向樽前遣，归梦偏于马上多。八月钱塘江上景，可能作意莫相过。
益老于雁山筑庵名曰来风小隐来求诗且约相见·其二
作者：许及之
朝代：宋

未终棋局烂腰柯，系日长绳竟若何。报国有心祇皎洁，效忠无力恐蹉跎。秋怀拟向樽前遣，归梦偏于马上多。八月钱塘江上景，可能作意莫相过。
益老于雁山筑庵名曰来风小隠来求诗且约相见·其一
作者：许及之
朝代：宋
体裁：七言律诗

师住灵岩饱看山，结茅犹欲老山间。悬知客路红尘软，输与禅房白日閒。蔬笋忘来诗格瘦，枫梧落后鬓丝斑。烦师护取龙湫水，待觅涓涓洗我顽。
益老于雁山筑庵名曰来风小隠来求诗且约相见·其二
作者：许及之
朝代：宋

未终棋局烂腰柯，繫日长绳竟若何。
报国有心祇皎洁，效忠无力恐蹉跎。
秋怀拟向樽前遣，归梦偏于马上多。
八月钱塘江上景，可能作意莫相过。
益老过灵岩看筑塘因慰藉小隐索诗
作者：许及之
朝代：宋

孤云一片自由身，古刹随缘有夙因。小隐未容蚕作茧，灵岩要看海扬尘。筑塘衣钵时时唱，信笔诗篇句句新。昼绣不须归相里，闻师自是雁山人。
益老过灵岩看筑塘因慰藉小隠索诗
作者：许及之
朝代：宋

孤云一片自由身，古剎随缘有夙因。
小隠未容蚕作茧，灵岩要看海扬尘。
筑塘衣钵时时唱，信笔诗篇句句新。
昼绣不须归相里，闻师自是鴈山人。
盘矶
作者：许及之
朝代：宋
体裁：五言绝句

新月当沈钩，香芹抵垂饵。矶上坐移时，水清鱼自戏。
直舍紫薇花身可以题字因作一绝书其上
作者：许及之
朝代：宋
体裁：七言绝句

赤立严霜如槁木，烂开炎日似红霞。耐寒耐暑真能事，岂是人间怕痒花。
直舍考校次弱翁再用前韵
作者：许及之
朝代：宋

胸中无渭泾，笔下安诠科。糊名彊别白，朱丹困研磨。传诗得建安，妙画追永和。快读洗我怀，珠玑拾何多。我句芜陋质，聊学捧心病。君诗婉娈容，毅然色更正。唱叹朱弦音，流喝清池榜。足亢江西宗，它年耳孙盛。官冷得酒钱，便欲糟床注。不管门东儿，张颐须咽哺。堪笑布裙妇，遮藏备修具。君自不纡轸，何止倾盖故。夜读举子语，戛戛务去陈。唤起场屋梦，倍觉灯火亲。科第计谓了，痴儿事方新。寄言山内友，勿念尘中人。堆案即姑置，栖息万籁馀。阶除勃窣行，两脚当我车。径欲烦客卿，相从赋子虚。曲生不可招，坐令此计疏。
直舍考校次弱翁再用前韵·其一
作者：许及之
朝代：宋
体裁：古风

胸中无渭泾，笔下安诠科。糊名彊别白，朱丹困研磨。传诗得建安，妙画追永和。快读洗我怀，珠玑拾何多。
直舍考校次弱翁再用前韵·其三
作者：许及之
朝代：宋
体裁：古风

官冷得酒钱，便欲糟床注。不管门东儿，张颐须咽哺。堪笑布裙妇，遮藏备修具。君自不纡轸，何止倾盖故。
直舍考校次弱翁再用前韵·其二
作者：许及之
朝代：宋

我句芜陋质，聊学捧心病。君诗婉娈容，毅然色更正。唱叹朱弦音，流喝清池榜。足亢江西宗，它年耳孙盛。
直舍考校次弱翁再用前韵·其二
作者：许及之
朝代：宋

我句芜陋质，聊学捧心病。
君诗婉娈容，毅然色更正。
唱叹朱絃音，流喝清池榜。
足亢江西宗，它年耳孙盛。
直舍考校次弱翁再用前韵·其五
作者：许及之
朝代：宋

堆案即姑置，栖息万籁余。
阶除勃窣行，两脚当我车。
径欲烦客卿，相从赋子虚。
曲生不可招，坐令此计疎。
直舍考校次弱翁再用前韵·其五
作者：许及之
朝代：宋

堆案即姑置，栖息万籁馀。阶除勃窣行，两脚当我车。径欲烦客卿，相从赋子虚。曲生不可招，坐令此计疏。
直舍考校次弱翁再用前韵·其四
作者：许及之
朝代：宋
体裁：古风

夜读举子语，戛戛务去陈。唤起场屋梦，倍觉灯火亲。科第计谓了，痴儿事方新。寄言山内友，勿念尘中人。
相台得菊本名之曰绣菊
作者：许及之
朝代：宋
体裁：七言绝句

非红非紫晔茸茸，依旧黄流美在中。汉使携将名绣菊，要同丹桂种蟾宫。
真珠花
作者：许及之
朝代：宋
体裁：五言绝句

花发鲛人泣，春归赤子还。三珠原有树，疑是海中山。
睡起
作者：许及之
朝代：宋

饭了晴窗睡足时，杖藜徐步出荆扉。若无俗事关人意，只有杨花点客衣。黄鸟怨春浑不住，杜鹃知我亦思归。邻家酒熟容赊买，竹笋初生韭菜肥。
睡起
作者：许及之
朝代：宋

饭了晴窗睡足时，杖藜徐步出荆扉。
若无俗事关人意，只有杨花点客衣。
黄鸟怨春浑不住，杜鹃知我亦思归。
邻家酒熟容赊买，竹笋初生韮菜肥。
矮桃
作者：许及之
朝代：宋
体裁：五言绝句

花叶自低昂，攀折人不舍。偷实定短人，朔辩愧黄马。
石竹
作者：许及之
朝代：宋
体裁：五言绝句

干无筇九节，叶类柳三眠。介若此君操，不因霜雪蔫。
破核李
作者：许及之
朝代：宋
体裁：五言绝句

采实傍春山，成蹊邻露井。和峤难责钱，计核破莫整。
碧芦步
作者：许及之
朝代：宋
体裁：五言绝句

霜叶彫残芰，寒花发旧芦。一秋明眼处，落雁惠崇图。
碧芦步
作者：许及之
朝代：宋

霜叶雕残芰，寒花发旧芦。
一秋明眼处，落鴈惠崇图。
祭龙前一日致斋雨大作邑人以为数年未之有也作此呈养正明府
作者：许及之
朝代：宋
体裁：七言律诗

斋宿临场早有期，邑官齐出去陪祠。祇应日脚埋云处，便是山头戴帽时。此雨近来都未有，丰年向去更无疑。请公买取千钟酒，从此琴堂日展眉。
祷雨有喜
作者：许及之
朝代：宋

已用计然策，犹烦傅说霖。
绵延三日往，慰藉九重深。
柱础收余润，摩围散薄阴。
何庸尸祝力，圣主自诚心。
祷雨有喜
作者：许及之
朝代：宋

已用计然策，犹烦傅说霖。绵延三日往，慰藉九重深。柱础收馀润，摩围散薄阴。何庸尸祝力，圣主自诚心。
秋思
作者：许及之
朝代：宋

秋色已彊半，秋光才较清。卷帘为月地，入户得潮声。萤度催儿课，蛩吟觉妇惊。起看河汉畔，星象湿晶瑩。
秋思
作者：许及之
朝代：宋
体裁：五言律诗

秋色已彊半，秋光才较清。卷帘为月地，入户得潮声。萤度催儿课，蛩吟觉妇惊。起看河汉畔，星象湿晶莹。
秋思
作者：许及之
朝代：宋

秋色已彊半，秋光纔较清。
卷帘为月地，入户得潮声。
萤度催儿课，蛩吟觉妇惊。
起看河汉畔，星象湿晶莹。
秋萱
作者：许及之
朝代：宋

说着宜男已可羞，移栽老圃且忘忧。
传为麝种生来别，唤作鹿葱元是愁。
幸脱炎威纔过夏，何缘冷落尚宜秋。
国香天且难拘管，过眼空花一笑休。
秋萱
作者：许及之
朝代：宋

说著宜男已可羞，移栽老圃且忘忧。传为麝种生来别，唤作鹿葱元是愁。幸脱炎威才过夏，何缘冷落尚宜秋。国香天且难拘管，过眼空花一笑休。
积雨简百七丈郎中二首
作者：许及之
朝代：宋

乡里从游不乏贤，薛侯令我自拳拳。笔端有力能扛鼎，饮量无涯可吸川。宁屈乘轺纡郡绂，岂容谢事引官年。皇天有眼难从欲，暂许祠庭作散仙。社中真率数追陪，合有閒缘带得来。十日顿疏新旧雨，百年犹负浅深杯。护持卢橘黄金实，准拟榴花绛雪醅。但有菖蒲皆是节，不须端午始欢咍。
积雨简百七丈郎中二首·其一
作者：许及之
朝代：宋
体裁：七言律诗

乡里从游不乏贤，薛侯令我自拳拳。笔端有力能扛鼎，饮量无涯可吸川。宁屈乘轺纡郡绂，岂容谢事引官年。皇天有眼难从欲，暂许祠庭作散仙。
积雨简百七丈郎中二首·其二
作者：许及之
朝代：宋

社中真率数追陪，合有閒缘带得来。
十日顿疎新旧雨，百年犹负浅深杯。
护持卢橘黄金实，准拟榴花绛雪醅。
但有菖蒲皆是节，不须端午始欢咍。
积雨简百七丈郎中二首·其二
作者：许及之
朝代：宋

社中真率数追陪，合有閒缘带得来。十日顿疏新旧雨，百年犹负浅深杯。护持卢橘黄金实，准拟榴花绛雪醅。但有菖蒲皆是节，不须端午始欢咍。
立春前一日喜雪
作者：许及之
朝代：宋
体裁：七言律诗

司寒颛帝职云虔，肯许勾神挠雪权。双胜迎春犹卜夜，六花殿腊已书年。太阳更不亏元日，圣德由来格上天。惭愧小臣无补报，巴歌敢共郢争妍。
端午日过左蠡
作者：许及之
朝代：宋
体裁：五言律诗

未识康庐面，惟闻左蠡名。一朝窥壮观，五节记经行。细把离骚读，时将浊酒倾。波涛元不恶，风力更生成。
竹屋
作者：许及之
朝代：宋
体裁：五言绝句

爱苔无爱竹，戒勿长儿孙。竹屋偏宜雪，何妨种满园。
竹村
作者：许及之
朝代：宋
体裁：古风

种竹亦云好，结交当有道。能邀岁寒伴，同呼酒家保。
简才叔
作者：许及之
朝代：宋
体裁：七言律诗

坐看母竹长龙材，衣上新痕染碧苔。杜宇不随春老去，黄鹂偏傍水光来。摇摇书带连香草，冉冉凌霄上古梅。此意转庵同领解，更须潘令好怀开。
简转庵
作者：许及之
朝代：宋

扣门有碍吾何适，排户顿疎君作难。
不对桃花倾社酒，谁怜燕子怯春寒。
便过熟食过元巳，尚看酴醾看牡丹。
却笑今年诗厄闰，畧无好语入毫端。
简转庵
作者：许及之
朝代：宋

扣门有碍吾何适，排户顿疏君作难。不对桃花倾社酒，谁怜燕子怯春寒。便过熟食过元巳，尚看酴醾看牡丹。却笑今年诗厄闰，略无好语入毫端。
米囊花
作者：许及之
朝代：宋

御米具体微，有罂无储粟。妖艳耿春光，名佳不翅足。
米囊花
作者：许及之
朝代：宋

御米具体微，有罂无储粟。
妖艷耿春光，名佳不翅足。
籴舟泊高沙为境内所逐却泊天长
作者：许及之
朝代：宋

官薄谋先拙，才疎食更浮。
抱关从委吏，贷粟向河侯。
遏籴还逾境，迎风更泝流。
百年俱逆旅，处顺一虚舟。
籴舟泊高沙为境内所逐却泊天长
作者：许及之
朝代：宋

官薄谋先拙，才疏食更浮。抱关从委吏，贷粟向河侯。遏籴还逾境，迎风更溯流。百年俱逆旅，处顺一虚舟。
素丝行
作者：许及之
朝代：宋
体裁：古风

冰盆缲丝千尺长，雪花玉色无晶光。机声札札逐羲御，百襄一一输文章。素姿已是随时贬，妖茜娇蓝还点染。东邻巧妇斗痴妍，对刺文禽相掩冉。衣裳颠倒那得知，但见新行胜旧时。倡优却得被后饰，汉庭只集书囊帷。君不见古来志士多惨戚，古貌古心少颜色。
素馨
作者：许及之
朝代：宋
体裁：五言绝句

轻素梅留魄，重开六月天。南人虽惯见，北客但垂涎。
紫薇花
作者：许及之
朝代：宋
体裁：五言绝句

手植盘洲圃，心怀西掖垣。至今花萼上，雨露有深恩。
红梅
作者：许及之
朝代：宋
体裁：五言绝句

梅格依然在，诗家莫认桃。纵烦金井水，终近楚人骚。
红莲
作者：许及之
朝代：宋

叶侧临妆镜，波摇濯发盘。慇勤数多叶，落日更凭栏。
红莲
作者：许及之
朝代：宋

叶侧临粧镜，波摇濯髮盘。
慇懃数多叶，落日更凭栏。
约转庵
作者：许及之
朝代：宋
体裁：七言律诗

半夜月明晨起风，不眠附火鬓搔蓬。窗虚洒急疑霰集，閤暖香微知菊丛。便拟南枝开摘索，只愁卯酒醉冬烘。行吟真爱亭前路，梅蕊已如椒子红。
纪所见
作者：许及之
朝代：宋
体裁：七言律诗

百年厦屋尽良材，客位经年长紫苔。失马塞翁翻有得，抚松陶令盍归来。门前婀娜千行柳，墙角轮囷一树梅。满壁图书非诧事，锦囊成箧未曾开。
纶子效靖节止酒体赋筠斋余亦和而勉之
作者：许及之
朝代：宋
体裁：古风

纶以筠名斋，种筠当掩关。爱筠栽竹易，见竹知筠难。竹以筠为本，筠居竹之间。希筠岁寒操，追筠古风还。筠中听瑟瑟，筠外泻潺潺。人与筠俱胜，筠随境共閒。
绍熙改元早起
作者：许及之
朝代：宋
体裁：五言律诗

元日好天气，侵晨供佛灯。生逢大庭氏，閒作小乘僧。报主须身健，勤家且夙兴。一贫容易饱，四海愿丰登。
绣带
作者：许及之
朝代：宋
体裁：五言绝句

天巧宁容觑，春工岂待描。绣将花作带，舞衬柳垂腰。
绣橘
作者：许及之
朝代：宋

颂橘固多品，其贤知若干。
后皇偏着意，尔许绣团团。
绣橘
作者：许及之
朝代：宋

颂橘固多品，其贤知若干。后皇偏著意，尔许绣团团。
绿毛龟
作者：许及之
朝代：宋
体裁：五言绝句

五色曾呈瑞，绿毛从古稀。碧潭凝染色，逐藻长毛衣。
绿沉谷
作者：许及之
朝代：宋

黄尘满金谷，山阴尚修竹。
所以盘洲景，未足趣已足。
绿沉谷
作者：许及之
朝代：宋

黄尘满金谷，山阴尚脩竹。所以盘洲景，未足趣已足。
绿苔
作者：许及之
朝代：宋
体裁：五言绝句

土衣圆绿孕，屐齿孔方留。莫扫钱留地，应嫌薏苡秋。
绿萼梅
作者：许及之
朝代：宋
体裁：五言绝句

魂清萼绿华，望绝江南使。天寒倚竹时，风标略相似。
绿野堂
作者：许及之
朝代：宋
体裁：五言绝句

山坪萦雾草，湖泺漾烟芦。野色谁延入，阴晴足画图。
罂粟
作者：许及之
朝代：宋

采苗能胜芹，摘实可当粟。瓶罄罍未羞，难贮杯中醁。
罂粟
作者：许及之
朝代：宋

采苗能胜芹，摘实可当粟。
缾罄罍未羞，难贮杯中醁。
罗柑
作者：许及之
朝代：宋
体裁：五言绝句

织文充革见，雾霭入怀香。亦唤罗敷种，曾闻湘水乡。
美可茹亭
作者：许及之
朝代：宋
体裁：五言绝句

盘洲比盘谷，钓水鲜可烹。采山独为乐，颇胜惩沸羹。
羑里城
作者：许及之
朝代：宋
体裁：七言绝句

扁公墓下艾犹荣，羑里城中草不生。岂是圣贤遗恨在，只应天自不能平。
老婆娑
作者：许及之
朝代：宋
体裁：七言绝句

不怕沙头纳纳行，男儿报国一身轻。斩可拟变黄河水，却挽天河洗甲兵。
聚八仙
作者：许及之
朝代：宋
体裁：五言绝句

高可侪琼树，低聊拟聚仙。亲看临汝种，见此不生年。
聚萤斋
作者：许及之
朝代：宋

书蠹犹堪读，囊萤亦强观。竞辰规后学，继晷匪油乾。
聚萤斋
作者：许及之
朝代：宋

书蠹犹堪读，囊萤亦强观。
竞辰规后学，继晷匪油干。
肖李才叔和篇末章有青蒲自是公家物之语再用韵为谢
作者：许及之
朝代：宋
体裁：七言律诗

踏破先生客位苔，诗仙凤沼得重裁。连城更枉捐双璧，二妙真堪共一台。蝇到成时元误笔，蛇因添后失持杯。劝君休话青蒲事，妄想根苗莫更栽。
胡伯晖有诗训豚犬辈次韵以广其意
作者：许及之
朝代：宋

金风着幕惊新秋，银河摇落光飞浮。
天籁既息虫声啾，书生白髮不解愁。
挑灯夜诵疾于流，人生在勤业箕裘。
少不努力进厥修，老将噬脐孰怨尤。
悠悠天壤卑微休，安得独叹命不犹。
昔人忘食兼忘忧，何适非学息与游。
道不敢径川不游，朝吟暮讽夜校讐。
至理渐渍如膏油，好处心会非力求。
不特祇为科第谋，正使积书如邺侯。
手尚不触读岂周，张口云雾正自羞。
学与不学人焉廋，汝曹曾念及此不。
贤师学到无全牛，乃翁为汝相延留。
一官为援乏蚍蝣，欲餬汝口违松楸。
敢辞折腰向督邮，赋归无地堪耕收。
勉旃汲古到索丘，困来时復揩双眸。
胡伯晖有诗训豚犬辈次韵以广其意
作者：许及之
朝代：宋

金风著幕惊新秋，银河摇落光飞浮。天籁既息虫声啾，书生白发不解愁。挑灯夜诵疾于流，人生在勤业箕裘。少不努力进厥修，老将噬脐孰怨尤。悠悠天壤卑微休，安得独叹命不犹。昔人忘食兼忘忧，何适非学息与游。道不敢径川不游，朝吟暮讽夜校雠。至理渐渍如膏油，好处心会非力求。不特祇为科第谋，正使积书如邺侯。手尚不触读岂周，张口云雾正自羞。学与不学人焉廋，汝曹曾念及此不。贤师学到无全牛，乃翁为汝相延留。一官为援乏蚍蝣，欲糊汝口违松楸。敢辞折腰向督邮，赋归无地堪耕收。勉旃汲古到索丘，困来时复揩双眸。
自和
作者：许及之
朝代：宋

净尽繁红但碧峰，药栏犹有绿盘龙。风光何限供吟笔，霜鬓尽添宜老筇。岂必愁来方酌酒，底须句到始撞钟。閒中作乐真吾事，多谢天工久见容。
自和
作者：许及之
朝代：宋

凈尽繁红但碧峯，药栏犹有绿盘龙。
风光何限供吟笔，霜鬓尽添宜老筇。
岂必愁来方酌酒，底须句到始撞钟。
閒中作乐真吾事，多谢天工久见容。
自和
作者：许及之
朝代：宋
体裁：七言律诗

扰扰人生漫百营，思量蒲柳岂长青。四时代谢真邮传，百岁光阴寄客亭。眼底浮华非我有，静中真乐要人听。故吾不惜全还我，二十三前是白丁。
致斋祷雨次转庵韵
作者：许及之
朝代：宋
体裁：七言律诗

夏中春闰合炎蒸，何事凉风日夜清。大旱望霓如许切，密云不雨太无情。何妨闭阁斋三日，有愧闻蝉第一声。遥想转庵同此际，苦辞犹作渴蛙鸣。
舁石行
作者：许及之
朝代：宋

沙河塘路飞晴泥，夹道睨立如凫鹥。千夫舁石自何所，相以柝节当鼓鼙。一夫流喝相和答，声与步应如采齐。观者局蹐汗通下，彼独閒暇轻如携。此石非是装玉砌，此石非是筑金堤。不为文陛仪禁卫，定作润础承榱题。俨然一柱方峙立，何者偃植为拱枅。呜呼自昔良工心独苦，大材小用俱难取。
舁石行
作者：许及之
朝代：宋

沙河塘路飞晴泥，夹道睨立如凫鹥。
千夫舁石自何所，相以柝节当鼓鼙。
一夫流喝相和答，声与步应如采齐。
观者跼蹐汗通下，彼独閒暇轻如携。
此石非是装玉砌，此石非是筑金堤。
不为文陛仪禁卫，定作润础承榱题。
俨然一柱方峙立，何者偃植为拱枅。
呜呼自昔良工心独苦，大材小用俱难取。
舟中喜雨
作者：许及之
朝代：宋

骤雨飈风趁急雷，画船繫缆小裴回。
隔帘大点欺窗纸，入户微筛供酒杯。
一夏屡忧无计奈，半秋频喜傍怀来。
世间好事无全美，濡首牵夫可念哉。
舟中喜雨
作者：许及之
朝代：宋

骤雨飙风趁急雷，画船系缆小裴回。隔帘大点欺窗纸，入户微筛供酒杯。一夏屡忧无计奈，半秋频喜傍怀来。世间好事无全美，濡首牵夫可念哉。
舟行得顺风再次韵
作者：许及之
朝代：宋
体裁：五言律诗

抱关真漫仕，所好合从吾。易乞高霞佩，难投明月珠。飘蓬谙岁月，泛宅挈僮奴。万事乘流耳，殷勤十幅蒲。
舟行早起处州溪上
作者：许及之
朝代：宋

溪容雾气扑清芬，野色微兼晓色分。樯表已迎山背日，缆端犹系石根云。打头风信看来转，当面滩声语不闻。遥唤渔舟倦回首，人鸥那得更同群。
舟行早起处州溪上
作者：许及之
朝代：宋

溪容雾气扑清芬，野色微兼晓色分。
樯表已迎山背日，缆端犹繫石根云。
打头风信看来转，当面滩声语不闻。
遥唤渔舟倦回首，人鸥那得更同羣。
舟行过沛城
作者：许及之
朝代：宋

人日晴还暖，游丝舞复翻。湖平开镜面，岸静见芦根。舟昔几番过，地今何处村。沛城多美酒，弭棹一开樽。
舟行过沛城
作者：许及之
朝代：宋

人日晴还暖，游丝舞復翻。
湖平开镜面，岸静见芦根。
舟昔几番过，地今何处村。
沛城多美酒，弭棹一开樽。
舣斋
作者：许及之
朝代：宋

心起五湖兴，身轻一叶舟。个中风雨夜，不用转船头。
芍药
作者：许及之
朝代：宋

扬州千叶旧生涯，诗到坡仙正复葩。喜见故家翻瑞药，送将新句续名花。日高髲剃醺含露，时样梳妆肉映纱。窈窕留春春不住，诗翁留得鬓边华。
芍药
作者：许及之
朝代：宋

扬州千叶旧生涯，诗到坡仙正復葩。
喜见故家翻瑞药，送将新句续名花。
日高髲鬀醺含露，时样梳粧肉映纱。
窈窕留春春不住，诗翁留得鬓边华。
芍药
作者：许及之
朝代：宋

春与花垂尽，惟余九一分。
留春有红药，只此自超羣。
芍药
作者：许及之
朝代：宋

春与花垂尽，惟馀九一分。留春有红药，只此自超群。
芝径
作者：许及之
朝代：宋
体裁：五言绝句

辟谷几经尘，如芝今有神。更开三益径，似恐太无邻。
芝泉
作者：许及之
朝代：宋
体裁：五言绝句

人但千筒汲，谁知一线通。泉今人惜重，走卒与儿童。
芡曲
作者：许及之
朝代：宋

湖边谁摘芡，轻度藕花风。贪得鸿头去，惊他雁序空。
芡曲
作者：许及之
朝代：宋

湖边谁摘芡，轻度藕花风。
贪得鸿头去，惊他鴈序空。
芥纳寮
作者：许及之
朝代：宋

踞龟说漫游，视蚁谈绮梦。芥内取须弥，撑桥寻月洞。
芥纳寮
作者：许及之
朝代：宋

踞龟说漫游，视螘谈绮梦。
芥内取须弥，撑桥寻月洞。
芦花
作者：许及之
朝代：宋
体裁：五言绝句

见鹢恬徐退，看鸢喜讵飞。飞芦欲何适，绕绿打红围。
花信亭
作者：许及之
朝代：宋

播物潜施令，司花暗弄妆。封姨偏漏泄，预报信前香。
花信亭
作者：许及之
朝代：宋

播物潜施令，司花暗弄粧。
封姨偏漏洩，预报信前香。
花药相接可观复用韵
作者：许及之
朝代：宋

净尽天香溢夏寒，满奁谁掷狡仙丹。洛花不逐林花老，禁药犹堪木药团。试问丁香和恨结，何如萱草破忧端。翠屏红粉腰如束，我是村中老谢安。
花药相接可观復用韵
作者：许及之
朝代：宋

浄尽天香溢夏寒，满奁谁掷狡仙丹。
洛花不逐林花老，禁药犹堪木药团。
试问丁香和恨结，何如萱草破忧端。
翠屏红粉腰如束，我是村中老谢安。
芷
作者：许及之
朝代：宋
体裁：五言绝句

银箸有生香，叶排元紫房。更名歌九畹，课效万金方。
范武子挽词
作者：许及之
朝代：宋

呜呼吾武子，天乎夺何速。潇洒锦绣肠，秀润琅玕腹。出口论世事，好语惊拙目。孝友式里闾，急难骇僮仆。曩于建业都，共庀主人属。但不同姓氏，何翅如手足。一日不晤对，尺简频往复。中夜怀清姿，有梦堕脩竹。时予悼伉俪，感尔念鳏独。别去几岁华，亦闻悲壶俶。同病心相怜，异县情愈笃。我欲托以妹，子不鄙其族。两穷忽相值，一家有馀睦。去作建安县，振彼七闽俗。岂不化彊梗，元不用鞭扑。邑人歌载途，当路荐联牍。彼守何坚忍，于民能迫促。二年甘不考，百谪宁忍辱。子方困吏鞅，妹忽沦鬼录。入户悲方缠，出门湿如束。骏足不受羁，盐车宜折轴。讣来忽收书，痛甚不容读。未令吾母知，可闻尔母哭。人生会有终，汝死冤乎毒。吁嗟先大夫，艰难脱荒服。衣钵自桐乡，生涯去巴蜀。清德诚可种，石田不能粟。尔母今在堂，何以供水菽。尔弟独当户，何以资耕筑。三儿须教训，一女待鞠育。自愧贫多累，未能分薄禄。近拟乞州麾，因用致家塾。此愿未吾遂，有身莫渠赎。所居读书岩，旁依紫逻曲。忆昔曾同登，相期共结屋。今晨何为者，昨梦不可续。平生乐哉丘，终焉埋此玉。虽遣奠刍陈，不及墓草宿。呜呼吾武子，临风泪盈掬。
范武子輓词
作者：许及之
朝代：宋

呜呼吾武子，天乎夺何速。
潇洒锦绣肠，秀润琅玕腹。
出口论世事，好语惊拙目。
孝友式里闾，急难骇僮仆。
曩于建业都，共庀主人属。
但不同姓氏，何翅如手足。
一日不晤对，尺简频往復。
中夜怀清姿，有梦堕修竹。
时予悼伉俪，感尔念鳏独。
别去几岁华，亦闻悲壶俶。
同病心相怜，异县情愈笃。
我欲託以妹，子不鄙其族。
两穷忽相值，一家有余睦。
去作建安县，振彼七闽俗。
岂不化彊梗，元不用鞭扑。
邑人歌载途，当路荐联牍。
彼守何坚忍，于民能迫促。
二年甘不考，百谪宁忍辱。
子方困吏鞅，妹忽沦鬼录。
入户悲方缠，出门湿如束。
骏足不受羁，盐车宜折轴。
讣来忽收书，痛甚不容读。
未令吾母知，可闻尔母哭。
人生会有终，汝死冤乎毒。
吁嗟先大夫，艰难脱荒服。
衣钵自桐乡，生涯去巴蜀。
清德诚可种，石田不能粟。
尔母今在堂，何以供水菽。
尔弟独当户，何以资耕筑。
三儿须教训，一女待鞠育。
自愧贫多累，未能分薄禄。
近拟乞州麾，因用致家塾。
此愿未吾遂，有身莫渠赎。
所居读书岩，旁依紫逻曲。
忆昔曾同登，相期共结屋。
今晨何为者，昨梦不可续。
平生乐哉丘，终焉埋此玉。
虽遣奠刍陈，不及墓草宿。
呜呼吾武子，临风泪盈掬。
范湘潭岸花楼
作者：许及之
朝代：宋

杜若青青湘水深，长官为政见瑶琴。
飞花几度春来去，行客自如人古今。
天池百年供旅寓，江山一色费登临。
楚峯驿伴湘中馆，更有高楼待赏心。
范湘潭岸花楼
作者：许及之
朝代：宋

杜若青青湘水深，长官为政见瑶琴。飞花几度春来去，行客自如人古今。天池百年供旅寓，江山一色费登临。楚峰驿伴湘中馆，更有高楼待赏心。
茅斋
作者：许及之
朝代：宋
体裁：七言绝句

市近无营地自幽，身閒何羡水中鸥。因思客路竿遮日，得似君家茅盖头。
茉莉菊
作者：许及之
朝代：宋
体裁：五言绝句

皎皎凌三夏，阇城第二花。秋魂凭楚些，黄额访仙家。
茧瓮亭
作者：许及之
朝代：宋
体裁：五言绝句

有家堪作茧，学圃甘抱瓮。此生足三眠，以外均一梦。
药畹
作者：许及之
朝代：宋
体裁：古风

种药怜苗润，分畦戒蔓滋。休藏肘后法，医国是良图。
菱湾
作者：许及之
朝代：宋
体裁：五言绝句

根随波共蔓，花更水相亲。鱼跃翻成出，微光解照人。
葡萄
作者：许及之
朝代：宋

架竹引龙须，时攀颔下珠。欲求西域种，北使昔同符。
葡萄
作者：许及之
朝代：宋

架竹引龙鬚，时攀颔下珠。
欲求西域种，北使昔同符。
蒋十一丈以重九雨昨有诗约闰九二首次韵
作者：许及之
朝代：宋

风雨满城佳节休，诗翁强项觅因由。不须闰九方为节，眼底黄花即醉游。谁念渊明载酒过，杜陵愁思只悲歌。催租岂败潘郎意，语到愁边自不多。
蒋十一丈以重九雨昨有诗约闰九二首次韵·其一
作者：许及之
朝代：宋
体裁：七言绝句

风雨满城佳节休，诗翁强项觅因由。不须闰九方为节，眼底黄花即醉游。
蒋十一丈以重九雨昨有诗约闰九二首次韵·其二
作者：许及之
朝代：宋
体裁：七言绝句

谁念渊明载酒过，杜陵愁思只悲歌。催租岂败潘郎意，语到愁边自不多。
蒋肖李潘才叔和检校园课之什再用韵为谢
作者：许及之
朝代：宋

随意篇章落海苔，琼瑶欲报不知裁。
青蒲细草来斋几，白雪阳春走皂台。
梦裏勋名槐是国，閒中活计芥为杯。
吟哦蒋径潘江句，浅白深红手自栽。
蒋肖李潘才叔和检校园课之什再用韵为谢
作者：许及之
朝代：宋

随意篇章落海苔，琼瑶欲报不知裁。青蒲细草来斋几，白雪阳春走皂台。梦里勋名槐是国，閒中活计芥为杯。吟哦蒋径潘江句，浅白深红手自栽。
蓼岸
作者：许及之
朝代：宋
体裁：五言绝句

落水浮寒石，看痕记旧汀。更寻红蓼岸，都有几鵁鶄。
蔡知阁輓词
作者：许及之
朝代：宋
体裁：七言律诗

抱负平生是朴忠，发挥不尽古人风。名藩多历为民福，上阁频输在帝衷。勋业有期方感会，哀荣不恨剧初终。灵峰树杪龟趺出，无愧铭辞属蔡公。
薝卜涧
作者：许及之
朝代：宋
体裁：五言绝句

结实黄金包，开花寒水玉。香色俱可怜，采涧勿盈掬。
虏宫阙
作者：许及之
朝代：宋

不剪茅茨圣不忧，虏巢宫殿切云愁。小雏似道朝廷小，复作阿房意未休。
虏宫阙
作者：许及之
朝代：宋

不翦茅茨圣不忧，虏巢宫殿切云愁。
小雏似道朝廷小，復作阿房意未休。
虏行移以盱眙为肝胎
作者：许及之
朝代：宋
体裁：七言绝句

华风虽染不知裁，将底论思献纳来。杕杜昔曾闻杖社，盱眙今却见肝胎。
虞美人草
作者：许及之
朝代：宋

刘项英雄志，争如溺爱何。宁无戚姬草，赖有大风歌。
虞美人草
作者：许及之
朝代：宋

刘项英雄志，争如溺爱何。
宁无戚姬草，頼有大风歌。
蜀山亭
作者：许及之
朝代：宋
体裁：七言绝句

千里肥川掌似平，崔嵬只有蜀山青。兹亭巧与山相对，不惜名堂更揭亭。
蜀山堂
作者：许及之
朝代：宋

已把堂名占蜀山，爱山犹叠石孱颜。世间何事非儿戏，了得儿痴趁得閒。
蜀山堂
作者：许及之
朝代：宋

已把堂名占蜀山，爱山犹迭石孱颜。
世间何事非儿戏，了得儿痴趁得閒。
蜂窠石
作者：许及之
朝代：宋
体裁：五言绝句

水石两相激，成形不自藏。终惭为兔窟，仅喜作蜂房。
蜡梅
作者：许及之
朝代：宋

司花工剪蜡，墨客巧抽脾。酝藉无梅操，生香认得知。
蜡梅
作者：许及之
朝代：宋

司花工剪蜡，墨客巧抽脾。
醖藉无梅操，生香认得知。
融州和孝若韵见寄并谢真爱赏梅之集复次韵奉酬
作者：许及之
朝代：宋

城南家训不籯金，曾共青灯课夜吟。往行二刘元作则，后人六艺尽师心。经传乡派源流远，诗到孙枝志思深。玉润风流今鲍叔，卜邻佳处到于今。同病齐年各老成，喜君勿药近安平。篮舆不惜寻梅过，藜杖何妨倒屣迎。潘令剧谈听至夜，刘郎新句和来清。疾行每愧穿杨手，金榜君居第十名。
融州和孝若韵见寄并谢真爱赏梅之集复次韵奉酬·其一
作者：许及之
朝代：宋
体裁：七言律诗

城南家训不籯金，曾共青灯课夜吟。往行二刘元作则，后人六艺尽师心。经传乡派源流远，诗到孙枝志思深。玉润风流今鲍叔，卜邻佳处到于今。
融州和孝若韵见寄并谢真爱赏梅之集复次韵奉酬·其二
作者：许及之
朝代：宋
体裁：七言律诗

同病齐年各老成，喜君勿药近安平。篮舆不惜寻梅过，藜杖何妨倒屣迎。潘令剧谈听至夜，刘郎新句和来清。疾行每愧穿杨手，金榜君居第十名。
袁同年过扬州递书并诗再次韵约同留维扬观春色
作者：许及之
朝代：宋
体裁：七言律诗

一缄书札故人情，中有新诗字字清。邮置传来心已醒，秋镫读处眼偏明。扬州路近帆能疾，瓜渚潮来水似生。少驻星轺问遗俗，春风生帐有诗呈。
袁性之自号为湖山遗老曩和予北征绝句因与其族人赴举复见访坐间求书湖山隐居扁榜因为著语
作者：许及之
朝代：宋

湖山本为吾侪设，家世今为隐者居。岁稔石田犹可饱，诗成霜叶正堪书。因观后进鏖勍敌，肯访閒人款敝庐。醉觅扁颜吾敢靳，和篇曾枉百砗磲。
袁性之自号为湖山遗老曩和予北征绝句因与其族人赴举復见访坐间求书湖山隠居扁榜因为着语
作者：许及之
朝代：宋

湖山本为吾侪设，家世今为隠者居。
岁稔石田犹可饱，诗成霜叶正堪书。
因观后进鏖勍敌，肯访閒人款敝庐。
醉觅扁颜吾敢靳，和篇曾枉百砗磲。
袁起岩侍郎采予无尽意诗语以一段奇为净相别室扁榜有诗次韵
作者：许及之
朝代：宋

一段奇中无尽意，西湖风月契三生。只今扁榜成佳话，它日寻诗有旧盟。得失鸡虫何日了，去来凫雁逐时更。痴儿尚欠梅花句，已拟长歌出塞行。
袁起岩侍郎采予无尽意诗语以一段奇为凈相别室扁榜有诗次韵
作者：许及之
朝代：宋

一段奇中无尽意，西湖风月契三生。
只今扁榜成佳话，它日寻诗有旧盟。
得失鷄虫何日了，去来鳬鴈逐时更。
痴儿尚欠梅花句，已拟长歌出塞行。
被旨祈祷数至天竺圭僧录求白云堂诗为赋唐律一首
作者：许及之
朝代：宋

白云峰下白云堂，堂上高人一办香。绕殿持经山四合，缭墙行道木千章。众生未免婴时苦，大士宁能与世忘。祈雨祈晴来复去，此身却似白云忙。
被旨祈祷数至天竺珪僧录求白云堂诗为赋唐律一首
作者：许及之
朝代：宋

白云峯下白云堂，堂上高人一办香。
绕殿持经山四合，缭墙行道木千章。
众生未免婴时苦，大士宁能与世忘。
祈雨祈晴来復去，此身却似白云忙。
被旨祈祷数至天竺珪僧录法语白云堂诗为赋唐
作者：许及之
朝代：宋

白云峰下白云堂，堂上高人一辨香。绕殿持经山四合，缭墙行道木千章。众生示免婴时苦，大士宁能与世忘。祈雨祈晴来复去，此身却似白云忙。
西山爽气
作者：许及之
朝代：宋

负墙结槛太粗疏，真得西山爽气无。他日棠阴无可纪，负暄曾此镊髭须。
西山爽气
作者：许及之
朝代：宋

负墙结槛太麤疎，真得西山爽气无。
他日棠阴无可纪，负暄曾此镊髭鬚。
西户
作者：许及之
朝代：宋

勋业镜成斑，光阴箭能疾。明时贳此翁，不须绳系日。
西户
作者：许及之
朝代：宋

勋业镜成斑，光阴箭能疾。
明时贳此翁，不须绳繫日。
见提刑巩大监三十韵
作者：许及之
朝代：宋

夙借屏星映，曾怜坐客寒。
扁舟违逆水，方丈渺三韩。
分隔悬穹壤，心驰乏羽翰。
荧煌长在望，岁月凛奔湍。
凡骨思佺诀，师资待郢墁。
把文留箧笥，洗眼诵琅玕。
辙敢穷途恸，冠期结绶弹。
苦无苍玉佩，绝忆紫金丹。
往绝修门入，争先要路看。
飞腾宁有策，遇合自相欢。
献纳君王问，施行宇宙宽。
前星开尹幕，列宿炳朝端。
贺老聊为监，严公合从官。
调官因有便，典谒亦曾干。
不得瞻丰采，无由出肺肝。
姓名烦摸索，踪迹自蹒跚。
未有三千牍，那能九万抟。
抱关从苑候，失步向邯郸。
继忆专城去，俱兴敛惠叹。
第闻盘错旧，不见剸裁难。
帝眷从更治，民风要饱观。
甫传光礼乐，已着画衣冠。
浙水东西接，恩波昼夜澜。
去天邻杜曲，近日即长安。
儒腐真堪厌，才优特未殚。
少迟调鼎铉，即合侍金銮。
余子甘流落，遗编守故残。
若为百里宰，已判一生酸。
蜀道游虽倦，山阴兴未阑。
犹能风雪裏，作意驻征鞍。
见提刑巩大监三十韵
作者：许及之
朝代：宋

夙借屏星映，曾怜坐客寒。扁舟违逆水，方丈渺三韩。分隔悬穹壤，心驰乏羽翰。荧煌长在望，岁月凛奔湍。凡骨思佺诀，师资待郢墁。把文留箧笥，洗眼诵琅玕。辙敢穷途恸，冠期结绶弹。苦无苍玉佩，绝忆紫金丹。往绝修门入，争先要路看。飞腾宁有策，遇合自相欢。献纳君王问，施行宇宙宽。前星开尹幕，列宿炳朝端。贺老聊为监，严公合从官。调官因有便，典谒亦曾干。不得瞻丰采，无由出肺肝。姓名烦摸索，踪迹自蹒跚。未有三千牍，那能九万抟。抱关从苑候，失步向邯郸。继忆专城去，俱兴敛惠叹。第闻盘错旧，不见剸裁难。帝眷从更治，民风要饱观。甫传光礼乐，已著画衣冠。浙水东西接，恩波昼夜澜。去天邻杜曲，近日即长安。儒腐真堪厌，才优特未殚。少迟调鼎铉，即合侍金銮。馀子甘流落，遗编守故残。若为百里宰，已判一生酸。蜀道游虽倦，山阴兴未阑。犹能风雪里，作意驻征鞍。
观弈篇
作者：许及之
朝代：宋

秉烛随者明，弈棋观者精。观者未必高于弈，只是不与黑白同死生。天上神仙何所争，亦复于此未忘情。樵夫柯烂忽猛省，却与棋仙作机警。千古未尽一局閒，岩草岩花自凄冷。呜呼圣主不弃刍荛言，弈棋复出亦必资傍观。
观弈篇
作者：许及之
朝代：宋

秉烛随者明，弈棋观者精。
观者未必高于弈，只是不与黑白同死生。
天上神仙何所争，亦復于此未忘情。
樵夫柯烂忽猛省，却与棋仙作机警。
千古未尽一局閒，岩草岩花自凄冷。
呜呼圣主不弃刍荛言，弈棋復出亦必资傍观。
观新堡寨因登平山堂次接伴袁同年韵
作者：许及之
朝代：宋
体裁：诗

换得玻瓈千顷湖，醉翁遗胜在江都。登临山色依然在，拂略秋容澹欲无。新堡似云屯戍久，旧臣何日策勋殊。王人按垒非寻胜，归报前游有远图。
观郭殿岩打毬于冲天观旁
作者：许及之
朝代：宋

峯顶毬场翦似平，汾阳号令素精明。
万蹄攒逐一星过，两队欢呼众乐鸣。
静看穿杨矜妙手，醉观过翼觉身轻。
摩挲亭下排衙石，拟赋将军射虎行。
观郭殿岩打毬于冲天观旁
作者：许及之
朝代：宋

峰顶毬场剪似平，汾阳号令素精明。万蹄攒逐一星过，两队欢呼众乐鸣。静看穿杨矜妙手，醉观过翼觉身轻。摩挲亭下排衙石，拟赋将军射虎行。
访旧隠
作者：许及之
朝代：宋
体裁：七言律诗

自知樗栎任天材，閒爱浮萍静爱苔。归有幽栖邻佛住，时因佳客下山来。青云乳酒聊倾尾，白雪形盐旋摘梅。有月有琴君勿去，百年怀抱待君开。
诸暨道中早行
作者：许及之
朝代：宋
体裁：五言律诗

飞雪夜无声，窗虚倍得明。司晨鸡有误，破梦蝶先惊。何处吹烟湿，谁行马迹轻。篮舆吾未稳，愧尔仆夫征。
诸葛忠叟初逢家垫池中产双莲求予扁榜併作五言勉诸甥
作者：许及之
朝代：宋

我爱濂溪说，君能喜种莲。
一经初建塾，双实遽呈川。
和气埙箎应，荣名棣萼联。
勉旃成宅相，学也是家传。
诸葛忠叟初逢家垫池中产双莲求予扁榜并作五言勉诸甥
作者：许及之
朝代：宋

我爱濂溪说，君能喜种莲。一经初建塾，双实遽呈川。和气埙篪应，荣名棣萼联。勉旃成宅相，学也是家传。
诸葛忠叟初逢家塾池中产双莲求予扁榜併作五言勉诸甥
作者：许及之
朝代：宋

淤泥生凈质，妙观起凡心。
少见人间瑞，谁栽满涧浔。
诸葛忠叟初逢家塾池中产双莲求予扁榜并作五言勉诸甥
作者：许及之
朝代：宋

淤泥生净质，妙观起凡心。少见人间瑞，谁栽满涧浔。
读王文公诗
作者：许及之
朝代：宋
体裁：七言绝句

文章与世为师范，经术于时起世仇。少读公诗头已白，只因无奈句风流。
谏长之门人曾君三异作招隐图并赋二诗以招谏长之归亦赋二首
作者：许及之
朝代：宋

谢公雅志在东山，其奈苍生债未还。寄语故人专一壑，不妨清梦落沧湾。能画能诗已可人，迷途前畔更知津。眼看益友如君少，我亦归心动白蘋。
谏长之门人曾君三异作招隐图并赋二诗以招谏长之归亦赋二首·其二
作者：许及之
朝代：宋

能画能诗已可人，迷途前畔更知津。眼看益友如君少，我亦归心动白蘋。
谏长之门人曾君三异作招隠图并赋二诗以招谏长之归亦赋二首·其一
作者：许及之
朝代：宋
体裁：七言绝句

谢公雅志在东山，其奈苍生债未还。寄语故人专一壑，不妨清梦落沧湾。
谏长之门人曾君三异作招隠图并赋二诗以招谏长之归亦赋二首·其二
作者：许及之
朝代：宋

能画能诗已可人，迷途前畔更知津。
眼看益友如君少，我亦归心动白苹。
谒曹娥祠
作者：许及之
朝代：宋
体裁：七言绝句

昔因淑节叹男儿，今愧男儿竟未奇。携累乞灵无可祷，只求晴霁乐丰时。
谢惠牡丹
作者：许及之
朝代：宋

未叹春光去有涯，诗翁时为送名葩。娼条冶叶从过眼，魏紫姚黄始是花。洗涤壶瓶晨井水，护持风雨夜窗纱。十眉已觉成羞涩，且向樽前领物华。
谢惠牡丹
作者：许及之
朝代：宋

未叹春光去有涯，诗翁时为送名葩。
娼条冶叶从过眼，魏紫姚黄始是花。
洗涤壶缾晨井水，护持风雨夜窗纱。
十眉已觉成羞涩，且向樽前领物华。
谢益老寄英石
作者：许及之
朝代：宋

淡交如水足生平，晚岁烦师托石兄。曾解点头听半偈，定能发笑验三生。丛林住遍归来好，长物分将过去轻。闻道肯为邻舍佛，锦衣只在雁山行。
谢益老寄英石
作者：许及之
朝代：宋

淡交如水足生平，晚岁烦师託石兄。
曾解点头听半偈，定能发笑验三生。
丛林住遍归来好，长物分将过去轻。
闻道肯为邻舍佛，锦衣只在雁山行。
谢观复长髯垂膝俨然山泽之癯弃去儒业从皇甫道士于庐阜余见之三茅以所编老君实录见赠赋此奉酬
作者：许及之
朝代：宋

真是儒仙薮泽姿，长髯合住谢家池。香炉峰下看云坐，碧玉壶中倒景窥。妙旨五千归日用，纂言十万见宗师。故交幡起逃儒恨，不值青藜夜访时。
谢观復长髯垂膝俨然山泽之癯弃去儒业从皇甫道士于庐阜余见之三茅以所编老君实录见赠赋此奉酬
作者：许及之
朝代：宋

真是儒仙薮泽姿，长髯合住谢家池。
香炉峯下看云坐，碧玉壶中倒景窥。
妙旨五千归日用，纂言十万见宗师。
故交幡起逃儒恨，不值青藜夜访时。
谢鲍潮州惠归正李媪所作外国图因题卷后二首
作者：许及之
朝代：宋

两年贰郡半专州，濠上鱼涵惠泽游。慨念中原变荆棘，图成外国别冠裘。故宫禾黍悲清汴，落日风沙惨白沟。汉节提携曾记别，居然展卷涕横流。健妇真能胜丈夫，丹青人物妙难摹。百年画手承平久，万折归心守节孤。辄此珍藏为我有，从渠远致更能无。伤心故国流风在，不是成周王会图。
谢鲍潮州惠归正李媪所作外国图因题卷后二首·其一
作者：许及之
朝代：宋
体裁：七言律诗

两年贰郡半专州，濠上鱼涵惠泽游。慨念中原变荆棘，图成外国别冠裘。故宫禾黍悲清汴，落日风沙惨白沟。汉节提携曾记别，居然展卷涕横流。
谢鲍潮州惠归正李媪所作外国图因题卷后二首·其二
作者：许及之
朝代：宋
体裁：七言律诗

健妇真能胜丈夫，丹青人物妙难摹。百年画手承平久，万折归心守节孤。辄此珍藏为我有，从渠远致更能无。伤心故国流风在，不是成周王会图。
谢鲍潮州送新酒
作者：许及之
朝代：宋

浊醪青蕊作重阳，才入开炉月果良。佳酿遣销彭泽恨，好怀肯对马军尝。清新有句须留待，风味如君不可忘。只俟高轩共杯酌，四时岩桂尚能香。
谢鲍潮州送新酒
作者：许及之
朝代：宋

浊醪青蕊作重阳，纔入开炉月果良。
佳酿遣销彭泽恨，好怀肯对马军尝。
清新有句须留待，风味如君不可忘。
只俟高轩共杯酌，四时岩桂尚能香。
豆蔻花
作者：许及之
朝代：宋
体裁：五言绝句

二月拆芳苞，凡心比并交。丁香多意绪，和月堕林梢。
贺太庙产芝草
作者：许及之
朝代：宋

太室晶瑩粲玉芝，慈闱恰遇未央时。两宫喜色腾尧采，万岁欢声动汉卮。发祉有来增裔叶，产祥方至在孙枝。从今庆事频频有，准拟赓歌剩赋诗。
贺太庙产芝草
作者：许及之
朝代：宋
体裁：七言律诗

太室晶莹粲玉芝，慈闱恰遇未央时。两宫喜色腾尧采，万岁欢声动汉卮。发祉有来增裔叶，产祥方至在孙枝。从今庆事频频有，准拟赓歌剩赋诗。
贺太庙产芝草
作者：许及之
朝代：宋

太室晶莹粲玉芝，慈闱恰遇未央时。
两宫喜色腾尧采，万岁欢声动汉巵。
发祉有来增裔叶，产祥方至在孙枝。
从今庆事频频有，准拟赓歌剩赋诗。
贺新郎
作者：许及之
朝代：宋

旧俗传荆楚。正江城、梅炎藻夏，做成重午。门艾钗符关何事，付与痴儿騃女。耳不听、湖边鼍鼓。独炷炉香熏衣润，对潇潇、翠竹都忘暑。时展卷，诵骚语。新愁不障西山雨。问楼头、登临倦客，有谁怀古。回首独醒人何在，空把清尊酹与。漾不到、潇湘江渚。我又相将湖南去，已安排、吊屈嘲渔父。君有语，但分付。
贺新郎·旧俗传荆楚
作者：许及之
朝代：宋
体裁：词

旧俗传荆楚。
正江城、梅炎藻夏，做成重午。
门艾钗符关何事，付与痴儿呆女。
耳不听、湖边鼍鼓。
独炷炉香熏衣润，对潇潇、翠竹都忘暑。
时展卷，诵骚语。
新愁不障西山雨。
问楼头、登临倦客，有谁怀古。
回首独醒人何在，空把清尊酹与。
漾不到、潇湘江渚。
我又相将湖南去，已安排、吊屈嘲渔父。
君有语，但分付。
贺新郎·旧俗传荆楚
作者：许及之
朝代：宋

旧俗传荆楚。正江城、梅炎藻夏，做成重午。门艾钗符关何事，付与痴儿騃女。耳不听、湖边鼍鼓。独炷炉香薰衣润，对潇潇、翠竹都忘暑。时展卷，诵骚语。新愁不障西山雨。问楼头、登临倦客，有谁怀古。回首独醒人何在，空把清尊酹与。漾不到、潇湘江渚。我又相将湖南去，已安排、吊屈嘲渔父。君有语，但分付。
赵故城
作者：许及之
朝代：宋
体裁：七言绝句

丛台意气俄销歇，故垒歌钟几劫尘。只有蔺卿生气在，坟前衰草镇如新。
赵昌芍药
作者：许及之
朝代：宋
体裁：五言绝句

风雨药栏西，残红落锦溪。明窗时展卷，春色任提携。
赵漕从善送吴门牡丹
作者：许及之
朝代：宋
体裁：七言律诗

看花檐上眼长寒，惭愧邻翁送牡丹。和露擎来香可染，拢云争插玉成团。传闻西洛名千变，排释东风恨万端。茂苑去天真尺五，羡君花信报平安。
跋宋朝老再和陶渊明归去来辞
作者：许及之
朝代：宋

吾乡说三宋，伯也抱奇伟。太学三十年，不作举子语。晚当拜物恩，青衫送还官。开口论世事，有舌不可扪。吾皇开寿域，汪濊泽万男。勉公俯而就，如女有正色。翻然感际会，千载今一时。谁欤俾宿留，再和扫来辞。渊明归月田，公归徒四壁。姑奉祝融祠，胜煮南山石。公站未得第，我辈惭登科。空餮了无补，奈此归来何。
跋宋朝老再和陶渊明归去来辞
作者：许及之
朝代：宋

吾乡说三宋，伯也抱奇伟。太学三十年，不作举子语。晚当拜特恩，青衫送还官。开口论世事，有舌不可扪。吾皇开寿域，汪濊泽万国。勉公俯而就，如女有正色。翻然感际会，千载今一时。谁欤俾宿留，再和归来辞。渊明归有田，公归徒四壁。姑奉祝融祠，胜煮南山石。公乎未得第，我辈惭登科。空飧了无补，奈此归来何。
跋宋朝老再和陶渊明归去来辞
作者：许及之
朝代：宋

吾乡说三宋，伯也抱奇伟。
太学三十年，不作举子语。
晚当拜特恩，青衫送还官。
开口论世事，有舌不可扪。
吾皇开寿域，汪濊泽万国。
勉公俯而就，如女有正色。
翻然感际会，千载今一时。
谁欤俾宿留，再和归来辞。
渊明归有田，公归徒四壁。
姑奉祝融祠，胜煮南山石。
公乎未得第，我辈惭登科。
空飱了无补，奈此归来何。
跋谏长画轴后五王按乐图
作者：许及之
朝代：宋
体裁：七言绝句

玉笛床头取次横，自吹头管按新声。梨园旧谱今何在，一段风流画得成。
輓承事黄公词
作者：许及之
朝代：宋

胶庠衣钵是青毡，付与儿曹自勉旃。
鼎级科名彰父教，着庭勋绩见家传。
千钟合使荣三釜，一品终当贵九泉。
留却无穷风木恨，悲笳呜咽晚春天。
輓故丈母莱国夫人沈氏三首·其一
作者：许及之
朝代：宋

北使復南迁，尚书大节全。
长公身致相，冢妇世称贤。
象服宜偕老，鱼轩遽溘先。
哀伤动行路，谢傅况中年。
輓故丈母莱国夫人沈氏三首·其三
作者：许及之
朝代：宋

爱女终身託，婴儿半路遗。
讣音非不达，忧思恐难支。
已及黄泉见，应怜白首期。
爱恩均罔极，泪尽輓歌词。
輓故丈母莱国夫人沈氏三首·其二
作者：许及之
朝代：宋
体裁：五言律诗

林泉当丝竹，丞相巧安贫。珍重承夫意，清修报主身。指千随嗜好，体一写姻亲。更有衔恩者，妻孥寄食频。
车行诗
作者：许及之
朝代：宋
体裁：七言绝句

稳如江海迎潮上，险似虚空逐电行。纵使中原平似掌，我车只作不平鸣。
转庵催结局六次韵
作者：许及之
朝代：宋

汉仪重睹旧，秦暴尽更新。应是天亡敌，从知国有人。乾坤大开辟，华夏一陶薰。收到昆崙北，诗应快李频。
转庵催结局六次韵
作者：许及之
朝代：宋

汉仪重睹旧，秦暴尽更新。
应是天亡敌，从知国有人。
干坤大开闢，华夏一陶熏。
收到昆崙北，诗应快李频。
转庵再用作字韵见酬有蓍蔡休咎之语复韵为答
作者：许及之
朝代：宋

步蹇无良行，思苦乏新作。虫声徒自切，我病有何乐。言写纾短怀，深汲难远酌。敢嗟凤兮凤，正惭貉非貉。诗家有医王，同社求句瘼。固不相短长，祇恐自鄙薄。胡为作蚁梦，乃欲谈豹略。此意诚起懦，斯言几善谑。天幸吾已数，人生归有托。居然成老丑，何者裨画诺。知予与罪予，并束春秋阁。
转庵再用作字韵见酬有蓍蔡休咎之语復韵为答
作者：许及之
朝代：宋

步蹇无良行，思苦乏新作。
虫声徒自切，我病有何乐。
言写纾短怀，深汲难远酌。
敢嗟凤兮凤，正惭貉非貉。
诗家有医王，同社求句瘼。
固不相短长，祇恐自鄙薄。
胡为作蚁梦，乃欲谈豹略。
此意诚起懦，斯言几善谑。
天幸吾已数，人生归有託。
居然成老丑，何者裨画诺。
知予与罪予，併束春秋阁。
转庵挽词
作者：许及之
朝代：宋

无复从容唱和诗，忍为恻怆挽歌词。生前秋月春花了，身后高山流水知。小阮竹林思步武，仲芳蒿里得追随。腰金埋玉终尘土，万卷千篇倚二儿。
转庵观赵十一圣花
作者：许及之
朝代：宋

有艺者赵生，杂出逞活法。飞走异族类，指教各驯狎。参戏竿欲摧，险弄首将压。当场等嬉笑，旁观举震霅。其间圣花术，殆是天下甲。出没鬼物惊，变幻风雨霎。觌面唤名葩，信手如素插。洞视空樊笼，赤立却巾帢。居然龆龀儿，恍出虎兕柙。脱索妇更神，倒锥目不眨。穿杨百步间，设的两口夹。一箭中关捩，四坐骇汗洽。或驰若转轮，或舞若挥箑。机缄孰主张，造化在嘘呷。技进无万殊，妙用才一掐。傥然自胡越，谁能会鄏郏。
转庵观赵十一圣花
作者：许及之
朝代：宋

有艺者赵生，杂出逞活法。
飞走异族类，指教各驯狎。
参戏竿欲摧，险弄首将压。
当场等嬉笑，旁观举震霅。
其间圣花术，殆是天下甲。
出没鬼物惊，变幻风雨霎。
觌面唤名葩，信手如素插。
洞视空樊笼，赤立却巾帢。
居然龆龀儿，恍出虎兕柙。
脱索妇更神，倒锥目不眨。
穿杨百步间，设的两口夹。
一箭中关捩，四坐骇汗洽。
或驰若转轮，或舞若挥箑。
机缄孰主张，造化在嘘呷。
技进无万殊，妙用纔一掐。
傥然自胡越，谁能会鄏郏。
转庵輓词
作者：许及之
朝代：宋

无復从容唱和诗，忍为恻怆輓歌词。
生前秋月春花了，身后高山流水知。
小阮竹林思步武，仲芳蒿里得追随。
腰金埋玉终尘土，万卷千篇倚二儿。
转庵集客分韵得作字见示次韵奉酬
作者：许及之
朝代：宋

转庵诗老手，久不见近作。尚友喜文会，分韵得真乐。联翩来巨轴，淋漓想酬酌。异味非五鲭，良裘岂一貉。有如得良剂，居然起深瘼。虽微与兹集，所得良不薄。山王果为累，竹林诚可略。何妨赘赓酬，聊复资戏谑。永言相忘友，久要欣有托。后当不如今，今可不悟昨。亦欲见真率，正须先宿诺。少待天气凉，伟观洒高阁。
转庵集客分韵得作字见示次韵奉酬
作者：许及之
朝代：宋

转庵诗老手，久不见近作。
尚友喜文会，分韵得真乐。
联翩来巨轴，淋漓想酬酌。
异味非五鲭，良裘岂一貉。
有如得良剂，居然起深瘼。
虽微与兹集，所得良不薄。
山王果为累，竹林诚可畧。
何妨赘赓酬，聊復资戏谑。
永言相忘友，久要欣有託。
后当不如今，今可不悟昨。
亦欲见真率，正须先宿诺。
少待天气凉，伟观洒高阁。
过常山村店中见菊
作者：许及之
朝代：宋
体裁：七言绝句

黄菊娟娟媚晚秋，等閒野店亦藏幽。国香何恨成沦落，秋月春风不解愁。
过相台
作者：许及之
朝代：宋

胡儿吹笛醉秦楼，月白风清只共愁。魏国九京如可作，锦衣能复故乡留。
过相台
作者：许及之
朝代：宋

胡儿吹笛醉秦楼，月白风清只共愁。
魏国九京如可作，锦衣能復故乡留。
过赵州石桥
作者：许及之
朝代：宋
体裁：七言绝句

桥梁显刻认中朝，仙迹遗风不可招。唤作沃州人不识，今朝只过赵州桥。
过陈桥见太行
作者：许及之
朝代：宋
体裁：七言绝句

驱车夜半出都城，策马陈桥已半程。回首白云南阙下，太行何事马前迎。
过马当山
作者：许及之
朝代：宋

彭郎矶头晚更凉，扁舟瞥过鮆鱼香。
买鱼斫鲙初传酒，顷刻风帆过马当。
过马当山
作者：许及之
朝代：宋

彭郎矶头晚更凉，扁舟瞥过鲚鱼香。买鱼斫鲙初传酒，顷刻风帆过马当。
过龙德宫
作者：许及之
朝代：宋
体裁：七言绝句

龙德宫中旧御园，缭墙栽柳俨然存。秋光更向墙头发，似与行人溅泪痕。
还杜叔高诗卷送酒
作者：许及之
朝代：宋

三衢三杜人能说，我亦曾窥仲叔间。软语接来真有味，好诗吟到祇如閒。名场偪仄云垂翅，泽国冥濛雨蔽山。不有客楼何地著，可无尊酒破天悭。
还杜叔高诗卷送酒
作者：许及之
朝代：宋

三衢三杜人能说，我亦曾闚仲叔间。
软语接来真有味，好诗吟到祇如閒。
名场偪仄云垂翅，泽国冥蒙雨蔽山。
不有客楼何地着，可无尊酒破天悭。
迭用韵酬常之
作者：许及之
朝代：宋

迢迢起顿两三峯，石窟门边有断龙。
致爽君能豪拄笏，策疲我愧老搘筇。
论诗句句谐唐律，举酒时时敌汉钟。
谢客分留余物色，可能无意更形容。
送何正言持节湖南
作者：许及之
朝代：宋

山庄寂寞信惊猿，鹓鹭行疎亦断魂。
持节过家天借便，引嫌得请帝疏恩。
湘云开处峰峰好，谏纸藏来字字温。
只恐夜深思贾傅，长沙宁久驻轺轩。
送何正言持节湖南
作者：许及之
朝代：宋

山庄寂寞信惊猿，鹓鹭行疏亦断魂。持节过家天借便，引嫌得请帝疏恩。湘云开处峰峰好，谏纸藏来字字温。只恐夜深思贾傅，长沙宁久驻轺轩。
送余伯益知县
作者：许及之
朝代：宋

建章万户及千门，博物如君自不羣。
入幕向来争论荐，鸣琴此去定知闻。
官惟作县堪行志，闽独于盐害未分。
剖竹乘轺同臭味，愿求长策献吾君。
送余伯益知县
作者：许及之
朝代：宋

建章万户及千门，博物如君自不群。入幕向来争论荐，鸣琴此去定知闻。官惟作县堪行志，闽独于盐害未分。剖竹乘轺同臭味，愿求长策献吾君。
送俊老再住惠因
作者：许及之
朝代：宋

天台自是金仙窟，而况师曾住惠因。
祖令全提余作畧，旧营重按想精神。
绝怜老宿参辰象，何限名蓝甲乙人。
若遇毒龙师摄取，经行杯渡熟知津。
送俊老再住惠因
作者：许及之
朝代：宋

天台自是金仙窟，而况师曾住惠因。祖令全提馀作略，旧营重按想精神。绝怜老宿参辰象，何限名蓝甲乙人。若遇毒龙师摄取，经行杯渡熟知津。
送刘东玉提干之官茂苑
作者：许及之
朝代：宋

共论隶古弄文漪，酌别宁忘载酒卮。去去台中摅婉画，行行箧里富新诗。向来阀阅多丹禁，岂有人门后白眉。九万扶摇从此始，他年书劄问茅茨。
送刘东玉提干之官茂苑
作者：许及之
朝代：宋

共论隶古弄文漪，酌别宁忘载酒巵。
去去台中摅婉画，行行箧裏富新诗。
向来阀阅多丹禁，岂有人门后白眉。
九万扶摇从此始，他年书札问茅茨。
送刘守之上舍赴试
作者：许及之
朝代：宋

乃翁壮誉动贤关，晚把州麾苦要閒。细字尚陪灯火课，淡书端要姓名攀。扶摇稳泛鱼三级，文采曾窥豹一斑。舍弟若为同日喜，两家亲老想开颜。
送刘守之上舍赴试
作者：许及之
朝代：宋

乃翁壮誉动贤关，晚把州麾苦要閒。
细字尚陪灯火课，淡书端要姓名攀。
扶摇稳泛鱼三级，文采曾闚豹一斑。
舍弟若为同日喜，两家亲老想开颜。
送刘茂实赴连江丞二首
作者：许及之
朝代：宋

三山七闽右，千竹二松间。官地今为乐，官名丞更閒。离支明夏谷，格磔响秋山。收拾吟哦课，湘中寄一斑。弈以旁观审，书难掣肘绳。一同兼利害，贰邑易声称。但使知贤令，端为不负丞。兹行子馀事，著语我何能。
送刘茂实赴连江丞二首·其一
作者：许及之
朝代：宋
体裁：五言律诗

三山七闽右，千竹二松间。官地今为乐，官名丞更閒。离支明夏谷，格磔响秋山。收拾吟哦课，湘中寄一斑。
送刘茂实赴连江丞二首·其二
作者：许及之
朝代：宋

弈以旁观审，书难掣肘绳。
一同兼利害，贰邑易声称。
但使知贤令，端为不负丞。
兹行子余事，着语我何能。
送刘茂实赴连江丞二首·其二
作者：许及之
朝代：宋

弈以旁观审，书难掣肘绳。一同兼利害，贰邑易声称。但使知贤令，端为不负丞。兹行子馀事，著语我何能。
送吴待制安抚襄阳
作者：许及之
朝代：宋

天借琳琅镇上流，西风作意送行舟。去看岘首何因感，遥见长安却是愁。平昔勋名期带砺，向来谈笑饱貔貅。轻裘少展筹边略，归问君王觅酂侯。如君自是急难材，牛斗光芒未烛台。何以家为人咄咄，维其时矣诏来来。临湖尽去封侯橘，度地先栽调鼎梅。恶语流传真引玉，满怀明月向人开。
送吴待制安抚襄阳·其一
作者：许及之
朝代：宋

天借琳琅镇上流，西风作意送行舟。去看岘首何因感，遥见长安却是愁。平昔勋名期带砺，向来谈笑饱貔貅。轻裘少展筹边略，归问君王觅酂侯。
送吴待制安抚襄阳·其一
作者：许及之
朝代：宋

天借琳琅镇上流，西风作意送行舟。
去看岘首何因感，遥见长安却是愁。
平昔勋名期带砺，向来谈笑饱貔貅。
轻裘少展筹边畧，归问君王觅酇侯。
送吴待制安抚襄阳·其二
作者：许及之
朝代：宋
体裁：七言律诗

如君自是急难材，牛斗光芒未烛台。何以家为人咄咄，维其时矣诏来来。临湖尽去封侯橘，度地先栽调鼎梅。恶语流传真引玉，满怀明月向人开。
送孙会之县尉秩满归庐陵
作者：许及之
朝代：宋
体裁：古风

人生贵相知，不在相逢早。庐陵说三孙，修名惬诸老。伯也吾同年，久别心杲杲。季也真可人，一见颜色好。金石出几杖，握手屡倾倒。屈魂虽尚醒，贾骨久云槁。微君写穷愁，何以慰怀抱。再见一尉更，取别何草草。回视徒四壁，蝉声缀吟藁。向来雕斲工，见辄迹如扫。汲深无新泉，送子惭涸潦。珍重皎洁姿，相期在斯道。
送安福刘秀才谋卿仍简分宜傅公谋
作者：许及之
朝代：宋
体裁：七言律诗

昨夜西风入楚扉，登临游子倦将归。璧廱未顿新书笥，锦里还寻旧钓矶。平世勋名赊马革，男儿贫贱且牛衣。傅岩词客如相问，说是今非昨更非。
送张子仪尚书镇福州
作者：许及之
朝代：宋
体裁：七言律诗

暂违天陛星辰履，便上春风李郭船。两地逼人真勇退，三山去路俨登仙。循环花甲趋庭日，遗笏棠阴在镇年。盛事相望已无匹，宝奎新赐更光前。
送张说道县尉之官襄阳
作者：许及之
朝代：宋
体裁：五言律诗

一尉襄阳去，三年别旧游。烦君登岘首，拭泪望神州。勋业男儿事，依违我辈羞。为言贤府帅，问讯橘乡侯。
送德友之长沙章贡併怀薛叶二兄
作者：许及之
朝代：宋

篇章足可慕渊明，其奈田无二顷耕。
甥馆久居谁厌汝，客涂远问我怜生。
湘山物色留新句，使节绨袍有故情。
併语鬰孤东道主，春风吹梦到容成。
送德友之长沙章贡并怀薛叶二兄
作者：许及之
朝代：宋

篇章足可慕渊明，其奈田无二顷耕。甥馆久居谁厌汝，客涂远问我怜生。湘山物色留新句，使节绨袍有故情。并语郁孤东道主，春风吹梦到容成。
送才叔宰乌程
作者：许及之
朝代：宋
体裁：五言律诗

铛坐萤窗夜，肩随鹗荐年。科名虽独后，官业更无前。剧县三千水，修门尺五天。秋风满孤屿，难驻处州船。
送术士吴国材诗
作者：许及之
朝代：宋
体裁：五言律诗

自昔名家子，于今卖卜翁。亲逢黄石老，曾验黑头公。无术自医命，有奇祇堕空。吹嘘吾岂敢，怜子又西东。
送林定国赴秋试
作者：许及之
朝代：宋
体裁：七言律诗

读却床头满架书，时文元不费工夫。向来点额关奇数，今日焚舟合壮图。去去秋风趋北阙，行行春色满西湖。痴儿未了书生事，珍重青衫报国躯。
送毛监丞知漳州
作者：许及之
朝代：宋

参裨不解力吹嘘，掺别何劳叹索居。子去定为慈父母，邦人应得乐田庐。临漳从此无苛吏，严濑曾闻治猾胥。暇日若亲横槊赋，为言珍重百砗磲。
送毛监丞知漳州
作者：许及之
朝代：宋

参裨不解力吹嘘，掺别何劳嘆索居。
子去定为慈父母，邦人应得乐田庐。
临漳从此无苛吏，严濑曾闻治猾胥。
暇日若亲横槊赋，为言珍重百砗磲。
送清监寺往平阳化缘清乃王詹事女
作者：许及之
朝代：宋

詹事家中灵照女，圆月会下祖师禅。
一条见地如丝直，百架修廊尚结缘。
飞锡先从坳裏去，掷杯聊当渡头船。
更于何处求真佛，说似檀那领现前。
送清监寺往平阳化缘清乃王詹事女
作者：许及之
朝代：宋

詹事家中灵照女，月圆会下祖师禅。一条见地如丝直，百架脩廊尚结缘。飞锡先从坳里去，掷杯聊当渡头船。更于何处求真佛，说似檀那领现前。
送潘德久都干为贺生辰使属
作者：许及之
朝代：宋
体裁：七言律诗

乃翁旧取燕山第，子恰从人去使燕。孽子孤臣应有泪，祖功宗德本无边。离离故国摇鞭影，耿耿新诗贮腹便。父老相逢勤劳苦，为言咫尺中兴年。
送潘才叔赴合肥录事二首
作者：许及之
朝代：宋

镫火寒窗夜，声名弱冠年。掇科君恨晚，用世我奚先。饷道曾争辟，公车合荐贤。圜扉聊鞠草，幕府且依莲。官业盘根见，生涯破甑轻。才堪当一面，句可敌长城。亲待平反笑，时须慷慨清。十连筹正远，三语意犹倾。
送潘才叔赴合肥录事二首·其一
作者：许及之
朝代：宋
体裁：五言律诗

镫火寒窗夜，声名弱冠年。掇科君恨晚，用世我奚先。饷道曾争辟，公车合荐贤。圜扉聊鞠草，幕府且依莲。
送潘才叔赴合肥录事二首·其二
作者：许及之
朝代：宋
体裁：五言律诗

官业盘根见，生涯破甑轻。才堪当一面，句可敌长城。亲待平反笑，时须慷慨清。十连筹正远，三语意犹倾。
送王子大知县
作者：许及之
朝代：宋

金闺通籍绾铜章，荔子黄时恰到乡。
僧夏相期尘外住，官朞将趣橐中装。
倾心栖棘仇香地，侧耳鸣絃单父堂。
说着江西如故里，南城春色胜河阳。
送王子大知县
作者：许及之
朝代：宋

金闺通籍绾铜章，荔子黄时恰到乡。僧夏相期尘外住，官期将趣橐中装。倾心栖棘仇香地，侧耳鸣弦单父堂。说著江西如故里，南城春色胜河阳。
送盖总领上计三首
作者：许及之
朝代：宋

绝代有佳人，岑楼碧岧峣。即之起幽芬，可慕不可招。风雨二十年，寒荣耸高标。置之白玉堂，致主轩与尧。胡为枉襆被，江干驾轻轺。施物功方成，丹砂夜生苗。披腹吐琳琅，碧简趋丹霄。昔者云夙驾，杨柳方依依。今其望来思，两见秋风吹。前乎已劳还，后此亦云归。丹笔映螭坳，祥风动紫微。岂不念归美，正尔畏简书。不见居官乐，惟忧士卒饥。昔人无遗孔，后来补深痍。炯炯心独苦，所贵知者希。熠熠飞者萤，变化自衰草。时至能晶荧，翕张合吾道。微光苦不息，岂足裨穹昊。迢迢风雨夕，耿耿祇自保。苟无车先生，分合委枯槁。乾死诚未悔，药笼资探讨。
送盖总领上计三首·其一
作者：许及之
朝代：宋

绝代有佳人，岑楼碧岧峣。
即之起幽芬，可慕不可招。
风雨二十年，寒荣耸高标。
置之白玉堂，致主轩与尧。
胡为枉幞被，江干驾轻轺。
施物功方成，丹砂夜生苗。
披腹吐琳琅，碧简趋丹霄。
送盖总领上计三首·其一
作者：许及之
朝代：宋

绝代有佳人，岑楼碧岧峣。即之起幽芬，可慕不可招。风雨二十年，寒荣耸高标。置之白玉堂，致主轩与尧。胡为枉襆被，江干驾轻轺。施物功方成，丹砂夜生苗。披腹吐琳琅，碧简趋丹霄。
送盖总领上计三首·其三
作者：许及之
朝代：宋

熠熠飞者萤，变化自衰草。时至能晶荧，翕张合吾道。微光苦不息，岂足裨穹昊。迢迢风雨夕，耿耿祇自保。苟无车先生，分合委枯槁。乾死诚未悔，药笼资探讨。
送盖总领上计三首·其三
作者：许及之
朝代：宋

熠熠飞者萤，变化自衰草。
时至能晶荧，翕张合吾道。
微光苦不息，岂足裨穹昊。
迢迢风雨夕，耿耿祇自保。
苟无车先生，分合委枯槁。
干死诚未悔，药笼资探讨。
送盖总领上计三首·其二
作者：许及之
朝代：宋
体裁：古风

昔者云夙驾，杨柳方依依。今其望来思，两见秋风吹。前乎已劳还，后此亦云归。丹笔映螭坳，祥风动紫微。岂不念归美，正尔畏简书。不见居官乐，惟忧士卒饥。昔人无遗孔，后来补深痍。炯炯心独苦，所贵知者希。
送直院楼尚书同年以阁学知婺州二首
作者：许及之
朝代：宋

受敌词章八面全，庆元书诏四方传。星辰听履聊纡步，笔墨论功即化权。将母愿为符竹计，投诚径缴冕旒前。暂烦明月双溪照，两两台星尺五天。隆兴最盛初元榜，当日曾推第一人。出世经纶知几佛，看君意度不无神。居然勇退非惊俗，行矣追随亦为亲。只恐苦无明月句，经行难作隐侯宾。
送直院楼尚书同年以阁学知婺州二首·其一
作者：许及之
朝代：宋
体裁：七言律诗

受敌词章八面全，庆元书诏四方传。星辰听履聊纡步，笔墨论功即化权。将母愿为符竹计，投诚径缴冕旒前。暂烦明月双溪照，两两台星尺五天。
送直院楼尚书同年以阁学知婺州二首·其二
作者：许及之
朝代：宋

隆兴最盛初元榜，当日曾推第一人。出世经纶知几佛，看君意度不无神。居然勇退非惊俗，行矣追随亦为亲。只恐苦无明月句，经行难作隐侯宾。
送直院楼尚书同年以阁学知婺州二首·其二
作者：许及之
朝代：宋

隆兴最盛初元榜，当日曾推第一人。
出世经纶知几佛，看君意度不无神。
居然勇退非惊俗，行矣追随亦为亲。
只恐苦无明月句，经行难作隠侯宾。
送石谦伯就许襄阳辟
作者：许及之
朝代：宋

襄阳耆旧流风在，幕府文书併省余。
勿以修涂愁泛宅，不妨胜处憩安舆。
碑存岘首堪怀古，诗忆槎头匪为鱼。
万里功名从此始，勉旃声价百砗磲。
送石谦伯就许襄阳辟
作者：许及之
朝代：宋

襄阳耆旧流风在，幕府文书并省馀。勿以脩涂愁泛宅，不妨胜处憩安舆。碑存岘首堪怀古，诗忆槎头匪为鱼。万里功名从此始，勉旃声价百砗磲。
送禹之皋之舅赴调二首
作者：许及之
朝代：宋

我是次公门下客，登龙因许与乘龙。只今击柝从关吏，渐可扶犁作老农。莫报黄垆埋白玉，满看清庙列金钟。二难自是从来誉，勉事功名定亢宗。九年清梦落鸣珂，尊酒相逢奈乐何。但恨醉人成谬误，莫嗔惊汝感摩挲。行装忽指吴门道，别意今随楚水波。若访水仙逢处士，为言新句苦无多。
送禹之皋之舅赴调二首·其一
作者：许及之
朝代：宋
体裁：七言律诗

我是次公门下客，登龙因许与乘龙。只今击柝从关吏，渐可扶犁作老农。莫报黄垆埋白玉，满看清庙列金钟。二难自是从来誉，勉事功名定亢宗。
送禹之皋之舅赴调二首·其二
作者：许及之
朝代：宋

九年清梦落鸣珂，尊酒相逢奈乐何。但恨醉人成谬误，莫嗔惊汝感摩挲。行装忽指吴门道，别意今随楚水波。若访水仙逢处士，为言新句苦无多。
送禹之皋之舅赴调二首·其二
作者：许及之
朝代：宋

九年清梦落鸣珂，尊酒相逢奈乐何。
但恨醉人成谬误，莫嗔惊汝感摩挲。
行装忽指吴门道，别意今随楚水波。
若访水僊逢处士，为言新句苦无多。
送简寿王主簿之官番禺
作者：许及之
朝代：宋
体裁：七言律诗

住久江西近物情，闻名虽旧盖初倾。未听健论折髯喜，况有新诗出袖清。为簿免从高士例，饮泉要改昔人名。为言牧伯乘骢旧，愧尔传家折槛声。
送胡司谏同年赴湖北漕
作者：许及之
朝代：宋
体裁：七言律诗

洞庭青草碧相连，使节经行别有天。又辍谏官湖外去，要苏民力未央前。一枝腊雪边江驿，百丈春潮上水船。小驻轺轩私雨露，司存及早侍甘泉。
送范南宫守彭归蜀
作者：许及之
朝代：宋

起草南宫着作庭，历阶亦合侍承明。
乞身只拟分符去，持节何妨衣锦行。
道在不孤知己旧，才难偏怆语离情。
极知便下思贤诏，其奈巴江白髮生。
送范南宫守彭归蜀
作者：许及之
朝代：宋

起草南宫著作庭，历阶亦合侍承明。乞身只拟分符去，持节何妨衣锦行。道在不孤知己旧，才难偏怆语离情。极知便下思贤诏，其奈巴江白发生。
送蔡骏叟往金陵见留守李尚书
作者：许及之
朝代：宋
体裁：古风

蔡郎百战吞贤关，彤庭射策谁其班。桂枝第一几得攀，一官去纠蜑与蛮。留台友第季孟间，吟诗远过陈后山。使觅仙山大药还，归来五色应斓斑。因声为语大匠般，君何不来予汗颜。
送薛子明赴歙县尉二首
作者：许及之
朝代：宋

家世联三凤，才名擅一夔。诗章谢池草，经术董生帷。雁塔题名近，龙门点额迟。一官聊一尉，民事是良医。新安今太守，癸未昔同年。老手亲师范，良规得吏筌。径须如渭尉，切勿效梅仙。閒暇何妨学，科名是世传。
送薛子明赴歙县尉二首·其一
作者：许及之
朝代：宋
体裁：五言律诗

家世联三凤，才名擅一夔。诗章谢池草，经术董生帷。雁塔题名近，龙门点额迟。一官聊一尉，民事是良医。
送薛子明赴歙县尉二首·其二
作者：许及之
朝代：宋
体裁：五言律诗

新安今太守，癸未昔同年。老手亲师范，良规得吏筌。径须如渭尉，切勿效梅仙。閒暇何妨学，科名是世传。
送解省元赴南宫
作者：许及之
朝代：宋
体裁：七言律诗

过庭有子即同登，学圃承家岂足称。刻画无盐容更丑，宠光蕙草句全胜。名场自此一投足，宦路不须三折肱。累月笞儿吾岂敢，短檠犹可课秋灯。
送谷仲归谦谢以诗次韵奉酬
作者：许及之
朝代：宋

一乐长存抵万金，百年谁肯放愁侵。饭蔬饮水真吾事，怀宝迷邦岂本心。桑户琴歌奚此极，孔门弦诵有遗音。新诗当暑时时至，每读清风自满襟。
送谷仲归谦谢以诗次韵奉酬
作者：许及之
朝代：宋

一乐长存抵万金，百年谁肯放愁侵。
饭蔬饮水真吾事，怀宝迷邦岂本心。
桑户琴歌奚此极，孔门絃诵有遗音。
新诗当暑时时至，每读清风自满襟。
送赵倅秩满东归分韵得念字
作者：许及之
朝代：宋

官閒颇成赘，习懒积怀歉。古井无复波，寒灰岂能焰。苟且信自惭，奔竞亦良厌。学道无新功，但觉益友欠。夫君圭璋姿，表里绝瑕玷。瓦砾诚可羞，温润得渐染。向来三语称，吾里怀窥觇。名谈造根柢，高文在铅椠。转首十五年，天庭久宜掞。胡然慰穷愁，相逢古天堑。治中员外置，缩手靳韝䪜。从容国医旁，出语即中砭。邂逅秩云满，萧条理琴剑。炯炯幽者兰，林深守孤艳。宁受萧艾欺，忍使薋菉僣。谁欤功名涂，由己拯昏垫。小草非远志，臭味真有忝。羞杀东方生，饥死更求赡。因君动行李，令我起归念。西山有石田，努力事耕敛。
送赵倅秩满东归分韵得念字
作者：许及之
朝代：宋

官閒颇成赘，习懒积怀歉。
古井无復波，寒灰岂能焰。
苟且信自惭，奔竞亦良厌。
学道无新功，但觉益友欠。
夫君珪璋姿，表裏绝瑕玷。
瓦砾诚可羞，温润得渐染。
向来三语称，吾里怀闚觇。
名谈造根柢，高文在铅椠。
转首十五年，天庭久宜掞。
胡然慰穷愁，相逢古天堑。
治中员外置，缩手靳鞴䪜。
从容国医旁，出语即中砭。
邂逅秩云满，萧条理琴剑。
炯炯幽者兰，林深守孤艷。
宁受萧艾欺，忍使薋菉僣。
谁欤功名涂，由己拯昏垫。
小草非远志，臭味真有忝。
羞杀东方生，饥死更求赡。
因君动行李，令我起归念。
西山有石田，努力事耕敛。
送赵推官持檄之兴国
作者：许及之
朝代：宋

赵君派自天源来，细考衡茅无此才。
文章决科特余事，幕府官业何壮哉。
论事不愁开口屡，直道驰驱羞诡遇。
尺伸如可寸枉施，宁脱青衫故园去。
宗庙之宝森玙璠，诸公争欲出我门。
极知胸中有定力，未肯叱驭随王尊。
楚狂凉凉莫宜世，一笑相逢有初契。
尊酒论文情益亲，但不同姓实兄弟。
文昌堂前汝水东，万顷烟雨时蒙蒙。
向来簇坐觅新句，多少行人图画中。
君今胡为事行李，着身翻在图画裏。
捧檄王事不可迟，何况堂中老亲喜。
喜君问道康庐旁，过家上冢还不妨。
再拜松楸有心事，孟母卜邻今更良。
了却痴儿纷案牍，回首庐山真面目。
唤起三年梦中意，想见诗成清可掬。
送赵推官持檄之兴国
作者：许及之
朝代：宋

赵君派自天源来，细考衡茅无此才。文章决科特馀事，幕府官业何壮哉。论事不愁开口屡，直道驰驱羞诡遇。尺伸如可寸枉施，宁脱青衫故园去。宗庙之宝森玙璠，诸公争欲出我门。极知胸中有定力，未肯叱驭随王尊。楚狂凉凉莫宜世，一笑相逢有初契。尊酒论文情益亲，但不同姓实兄弟。文昌堂前汝水东，万顷烟雨时濛濛。向来簇坐觅新句，多少行人图画中。君今胡为事行李，著身翻在图画里。捧檄王事不可迟，何况堂中老亲喜。喜君问道康庐旁，过家上冢还不妨。再拜松楸有心事，孟母卜邻今更良。了却痴儿纷案牍，回首庐山真面目。唤起三年梦中意，想见诗成清可掬。
送赵端明帅蜀
作者：许及之
朝代：宋
体裁：七言律诗

谋深无位可酬功，端殿几廷礼数同。尽以四川归节制，重乘九折见精忠。平生清白天垂相，简在登庸帝降衷。万里桥头莫言远，恩波只在大江通。
送越笺与才叔次韵
作者：许及之
朝代：宋
体裁：七言绝句

剡藤分送意何如，击钵聊供腕脱书。飞动要观廉蔺气，此笺断不与曹蜍。
送邹国遂武博知濠州二首
作者：许及之
朝代：宋

长髯如戟气如虹，只欠吾曹抹额红。右序谈兵瓴建水，上前论事殿生风。恳辞射策登宾阁，乞许分符立战功。他日濠梁真得意，要看鱼水得君同。孤屿秋风忆钓蓑，因君理棹起劳歌。分留乡思从兹始，报答君恩奈若何。陶令篱傍犹有菊，伯龄石上苦无禾。问言何补青蒲事，为道新来白发多。
送邹国遂武博知濠州二首·其一
作者：许及之
朝代：宋

长髯如㦸气如虹，只欠吾曹抹额红。
右序谈兵瓴建水，上前论事殿生风。
恳辞射策登宾阁，乞许分符立战功。
他日濠梁真得意，要看鱼水得君同。
送邹国遂武博知濠州二首·其一
作者：许及之
朝代：宋

长髯如戟气如虹，只欠吾曹抹额红。右序谈兵瓴建水，上前论事殿生风。恳辞射策登宾阁，乞许分符立战功。他日濠梁真得意，要看鱼水得君同。
送邹国遂武博知濠州二首·其二
作者：许及之
朝代：宋

孤屿秋风忆钓蓑，因君理棹起劳歌。分留乡思从兹始，报答君恩奈若何。陶令篱傍犹有菊，伯龄石上苦无禾。问言何补青蒲事，为道新来白发多。
送邹国遂武博知濠州二首·其二
作者：许及之
朝代：宋

孤屿秋风忆钓蓑，因君理棹起劳歌。
分留乡思从兹始，报答君恩奈若何。
陶令篱傍犹有菊，伯龄石上苦无禾。
问言何补青蒲事，为道新来白髮多。
送郑仁叔宰长溪
作者：许及之
朝代：宋
体裁：七言律诗

清于道骨澹于僧，海内忘形得此朋。作县只如诗思苦，能官已被荐书腾。下车搏虎真堪笑，入境无蝗定有称。我亦孤愚谙此味，愿言加饭履春冰。
送郑南秀解秩东归
作者：许及之
朝代：宋
体裁：七言律诗

小麦茸茸短覆泥，如何熟得济民饥。青黄未接我狼顾，黑白既分君解龟。已拜一言真苦口，极知三折是良医。从今洗眼看华要，书札无忘慰梦思。
送郑廷玉教授之官邵武
作者：许及之
朝代：宋

太学声名十五年，鸡林副墨竞流传。诸生定满升堂履，独冷何愁坐客毡。预恐上方催给劄，便应西笑去朝天。君王若问安边策，上药良医有十全。
送郑廷玉教授之官邵武
作者：许及之
朝代：宋

太学声名十五年，鸡林副墨竞流传。
诸生定满升堂履，独冷何愁坐客毡。
预恐上方催给札，便应西笑去朝天。
君王若问安边策，上药良医有十全。
送郑节卿赴新喻丞併呈李谏议
作者：许及之
朝代：宋

南漳抚字溢三年，当路文章喜荐贤。
鹤髮有亲须禄养，鹗书无地足常员。
为丞盍过滕王阁，诣府欣依刺史天。
谏议恩深曾一顾，烦君为我道拳拳。
送郑节卿赴新喻丞并呈李谏议
作者：许及之
朝代：宋

南漳抚字溢三年，当路文章喜荐贤。鹤发有亲须禄养，鹗书无地足常员。为丞盍过滕王阁，诣府欣依刺史天。谏议恩深曾一顾，烦君为我道拳拳。
送郑节推胜弃职归省
作者：许及之
朝代：宋
体裁：七言律诗

慷慨中原泣夜阑，一门忠孝只南冠。来归九死赊犹易，就养一官轻底难。幕府礼罗留莫住，清时长铗惜休弹。男儿富贵寻常事，要取功名与世看。
送钱大受帅广东
作者：许及之
朝代：宋

妙算无遗策，私忧有剧谈。丰功期漠北，小试见湖南。煖席君何暇，妨贤我甚惭。诏将须尺一，象可应魁三。淮甸为寮日，私钱奉令时。同拚愞弱罢，争忍碎烦为。报国存忠赤，逢人惜鬓丝。相从又相别，勋业迫男儿。
送钱大受帅广东·其一
作者：许及之
朝代：宋

妙算无遗策，私忧有剧谈。
丰功期漠北，小试见湖南。
暖席君何暇，妨贤我甚惭。
诏将须尺一，象可应魁三。
送钱大受帅广东·其一
作者：许及之
朝代：宋

妙算无遗策，私忧有剧谈。丰功期漠北，小试见湖南。煖席君何暇，妨贤我甚惭。诏将须尺一，象可应魁三。
送钱大受帅广东·其二
作者：许及之
朝代：宋
体裁：五言律诗

淮甸为寮日，私钱奉令时。同拚愞弱罢，争忍碎烦为。报国存忠赤，逢人惜鬓丝。相从又相别，勋业迫男儿。
送陈伯寿之子仲至迎侍赴嘉兴秋官
作者：许及之
朝代：宋
体裁：五言律诗

欈李官为李，春风饯此行。义方非禄养，祖武是家声。画诺须三语，哀矜在一成。黄堂应坐啸，执别寸心倾。
送陈西老西上併简张功甫
作者：许及之
朝代：宋

二月春光韵管絃，琴书独上馆头船。
箧中未有西湖句，阙下曾传乐府篇。
名胜难逢分手易，游从虽晚服膺先。
有如尚待金门诏，须访南湖桂隠僊。
送陈西老西上并简张功甫
作者：许及之
朝代：宋

二月春光韵管弦，琴书独上馆头船。箧中未有西湖句，阙下曾传乐府篇。名胜难逢分手易，游从虽晚服膺先。有如尚待金门诏，须访南湖桂隐仙。
送鲍清卿运干调官还里二首
作者：许及之
朝代：宋

笔端有印印金泥，榜榜名高米样齐。两郡漫游官似水，七阶懒觅荐为梯。登瀛已近帆惊转，入幕虽卑首愿低。举士引嫌堪自愧，眼看湖海放凫鹥。家住城南水竹村，羡君月榭与风轩。头颅已料书生骨，言语难酬明主恩。何日致还归里社，也教依样买山村。弹边求炙君怜我，许种名葩寄后园。
送鲍清卿运干调官还里二首·其一
作者：许及之
朝代：宋
体裁：七言律诗

笔端有印印金泥，榜榜名高米样齐。两郡漫游官似水，七阶懒觅荐为梯。登瀛已近帆惊转，入幕虽卑首愿低。举士引嫌堪自愧，眼看湖海放凫鹥。
送鲍清卿运干调官还里二首·其二
作者：许及之
朝代：宋
体裁：七言律诗

家住城南水竹村，羡君月榭与风轩。头颅已料书生骨，言语难酬明主恩。何日致还归里社，也教依样买山村。弹边求炙君怜我，许种名葩寄后园。
送黄元章秘书还余杭待次荆门
作者：许及之
朝代：宋

蓬莱云色正飞浮，猛乞分符向玉州。
抵鹊信嫌三献辱，如虹肯要万金酬。
勋名不朽山为砺，轩冕随缘芥作舟。
却憾渥漥求汗血，不如天厩出骅骝。
送黄元章秘书还馀杭待次荆门
作者：许及之
朝代：宋

蓬莱云色正飞浮，猛乞分符向玉州。抵鹊信嫌三献辱，如虹肯要万金酬。勋名不朽山为砺，轩冕随缘芥作舟。却憾渥洼求汗血，不如天厩出骅骝。
适庵
作者：许及之
朝代：宋

庵居奚以适为名，痒处能爬是适情。社后有谁留去燕，春来何处不迁莺。物情雅与閒相会，酒兴酣时句自成。要识适庵同一切，客来不用举深觥。
适庵
作者：许及之
朝代：宋

庵居奚以适为名，痒处能爬是适情。
社后有谁留去燕，春来何处不迁鶑。
物情雅与閒相会，酒兴酣时句自成。
要识适庵同一切，客来不用举深觥。
逸骥
作者：许及之
朝代：宋
体裁：五言绝句

一秣志千里，我欲乘腾骧。圉人不在侧，勇气聊颉颃。
避雨渔阳太守庙
作者：许及之
朝代：宋
体裁：七言绝句

拂面秋风云漠漠，伤心古汴黍离离。不因避雨渔阳庙，争见元丰大观碑。
邀德久兄灵芝纳凉
作者：许及之
朝代：宋
体裁：七言律诗

曾许西湖三百首，官身其奈苦相妨。追陪岁月多遗策，零落风烟有断章。人道拾遗无好句，天教老监学清狂。且邀海内忘形友，领揽招提半日凉。
邵廷评供职未阅月乞为淮南检法官以归赋长句见志次韵为饯
作者：许及之
朝代：宋
体裁：古风

圣朝亦知贱士丑，尚许追随牛马走。圄空幸免殚拙心，材散那能呈好手。万里来归尘扑面，一梦惊回柳生肘。同僚末至得斯人，眼底轮囷曾有否。青云直上气如虹，要津立登槎犯斗。惠文安得事仁尧，吏酷自应嗤小苟。相从几何突未黔，掉头归去依岩薮。拄笏聊看罨画山，岸巾且饮淮南酒。夫君自是皎洁姿，不用沧浪濯缨垢。正恐功名自逼人，更向王畿重结绶。
郑光宗节使輓词
作者：许及之
朝代：宋
体裁：七言律诗

孝庙祥刑首选抡，行藏何愧百年身。共知草木威名旧，亲见旌麾号令新。登陆政成俄告老，建旄好在奄归真。传家有子无遗恨，千古佳城泽后人。
郑文之许惠乌髭方戏简
作者：许及之
朝代：宋

堕甑功名久任缘，形骸老丑孰蚩妍。了知白发关吾事，敢学乌髭趁少年。人谓黄金容可作，君藏鸿宝乃能铅。一皤正博妻孥笑，许惠良方试与传。
郑文之许惠乌髭方戏简
作者：许及之
朝代：宋

堕甑功名久任缘，形骸老丑孰蚩妍。
了知白髮关吾事，敢学乌髭趁少年。
人谓黄金容可作，君藏鸿宝乃能铅。
一皤正博妻孥笑，许惠良方试与传。
郑通判同年挽词
作者：许及之
朝代：宋

人物吾乡行秘书，功名末路坐题舆。只教副墨传蛮徼，不得雌黄到石渠。临事孰如仁者勇，著书犹是道之馀。推尊文行铭辞好，无愧当年叹起予。惊心同榜渺参辰，回首龙飞四十春。不慭此翁天实惜，欲论心事我谁亲。百年风月归吟笔，一代仪型落后尘。正尔棘心吹泪苦，石塘东望更沾巾。
郑通判同年挽词·其一
作者：许及之
朝代：宋

人物吾乡行秘书，功名末路坐题舆。只教副墨传蛮徼，不得雌黄到石渠。临事孰如仁者勇，著书犹是道之馀。推尊文行铭辞好，无愧当年叹起予。
郑通判同年挽词·其二
作者：许及之
朝代：宋

惊心同榜渺参辰，回首龙飞四十春。不慭此翁天实惜，欲论心事我谁亲。百年风月归吟笔，一代仪型落后尘。正尔棘心吹泪苦，石塘东望更沾巾。
郑通判同年輓词·其一
作者：许及之
朝代：宋

人物吾乡行秘书，功名末路坐题舆。
只教副墨传蛮徼，不得雌黄到石渠。
临事孰如仁者勇，着书犹是道之余。
推尊文行铭辞好，无愧当年叹起予。
郑通判同年輓词·其二
作者：许及之
朝代：宋

惊心同榜渺参辰，回首龙飞四十春。
不憗此翁天实惜，欲论心事我谁亲。
百年风月归吟笔，一代仪型落后尘。
正尔棘心吹泪苦，石塘东望更沾巾。
酬刘孝若二首
作者：许及之
朝代：宋

春去堂堂已浃旬，幽花耿耿尚能春。细思造物尤恩我，晚著家山剩庇身。客至情亲惟话旧，诗成意足不求新。长年道路多疏隔，如子相过正要频。回首城南同舍时，参辰相望更为谁。杜门正愧衰兼懒，枉句多惭颂不规。新竹筛金鸣粉箨，初荷擎盖弄纹漪。小园景物堪供给，剥啄何时共说诗。
酬刘孝若二首·其一
作者：许及之
朝代：宋

春去堂堂已浃旬，幽花耿耿尚能春。
细思造物尤恩我，晚着家山剩庇身。
客至情亲惟话旧，诗成意足不求新。
长年道路多疎隔，如子相过正要频。
酬刘孝若二首·其一
作者：许及之
朝代：宋

春去堂堂已浃旬，幽花耿耿尚能春。细思造物尤恩我，晚著家山剩庇身。客至情亲惟话旧，诗成意足不求新。长年道路多疏隔，如子相过正要频。
酬刘孝若二首·其二
作者：许及之
朝代：宋
体裁：七言律诗

回首城南同舍时，参辰相望更为谁。杜门正愧衰兼懒，枉句多惭颂不规。新竹筛金鸣粉箨，初荷擎盖弄纹漪。小园景物堪供给，剥啄何时共说诗。
酬南寿
作者：许及之
朝代：宋

穷当坚似亚夫营，谁似任安事卫青。欲使威仪还汉旧，未伤风景隔新亭。功名薄处书慵读，志节高边我爱听。过午尚思茶一碗，休将后蔡比前丁。身世悠悠莫苦营，是他松柏只长青。宽于茧瓮茨为舍，大似鸡栖草作亭。虫臂鼠肝元自定，龟毛兔角惯曾听。胪传天语君须记，第四科名合是丁。
酬南寿·其一
作者：许及之
朝代：宋
体裁：七言律诗

穷当坚似亚夫营，谁似任安事卫青。欲使威仪还汉旧，未伤风景隔新亭。功名薄处书慵读，志节高边我爱听。过午尚思茶一碗，休将后蔡比前丁。
酬南寿·其二
作者：许及之
朝代：宋
体裁：七言律诗

身世悠悠莫苦营，是他松柏只长青。宽于茧瓮茨为舍，大似鸡栖草作亭。虫臂鼠肝元自定，龟毛兔角惯曾听。胪传天语君须记，第四科名合是丁。
酬孝若
作者：许及之
朝代：宋

自笑求田了不营，竭赀结屋为山青。
尚怜远岫光倾座，犹欲平崖稳着亭。
同社唱酬虽数至，扣门剥啄未尝听。
故交要识今吾面，不是遗民即隠丁。
酬孝若
作者：许及之
朝代：宋

自笑求田了不营，竭赀结屋为山青。尚怜远岫光倾座，犹欲平崖稳著亭。同社唱酬虽数至，扣门剥啄未尝听。故交要识今吾面，不是遗民即隐丁。
酬居甫登后山
作者：许及之
朝代：宋

人老东山隐，春归北斗城。精庐青嶂合，华盖碧云擎。落日不愁晚，半蟾方接明。端能数过访，无惜夜车声。
酬居甫登后山
作者：许及之
朝代：宋

人老东山隠，春归北斗城。
精庐青嶂合，华盖碧云擎。
落日不愁晚，半蟾方接明。
端能数过访，无惜夜车声。
酬常之
作者：许及之
朝代：宋

连朝晴霁有何营，静对修篁照眼青。
旌节花迎门外客，发扬荷傍水边亭。
双呼鸠语元无据，一箇蝉声已可听。
鹊鹊飞来还送喜，吉丁新句遣家丁。
酬常之
作者：许及之
朝代：宋

连朝晴霁有何营，静对脩篁照眼青。旌节花迎门外客，发扬荷傍水边亭。双呼鸠语元无据，一个蝉声已可听。鹊鹊飞来还送喜，吉丁新句遣家丁。
酬常之换韵和江心寺诗
作者：许及之
朝代：宋

千峯屏绕浪环铺，莫把金焦作对呼。
绝境谁闚全体现，小亭人号媚川图。
市声非远尘难到，塔影虽双屿只孤。
大似橘洲浮不去，岳根元插赤沙湖。
酬常之换韵和江心寺诗
作者：许及之
朝代：宋

千峰屏绕浪环铺，莫把金焦作对呼。绝境谁窥全体现，小亭人号媚川图。市声非远尘难到，塔影虽双屿只孤。大似橘洲浮不去，岳根元插赤沙湖。
酬才叔再用韵
作者：许及之
朝代：宋

三日斋余过九日，今朝方得上崔嵬。
日随鸿影翩翩去，句逐湖声衮衮来。
肯为龙华留胜蹟，何须戏马羡高台。
黄花未必相欺得，正要诗翁着句催。
酬才叔再用韵
作者：许及之
朝代：宋

三日斋馀过九日，今朝方得上崔嵬。日随鸿影翩翩去，句逐湖声衮衮来。肯为龙华留胜迹，何须戏马羡高台。黄花未必相欺得，正要诗翁著句催。
酬木伯初仍简才叔常之
作者：许及之
朝代：宋

惠我诗章有琢磨，传家学力见功多。
恍惊社裏摛文手，夺得天边织锦梭。
竞约芳洲容与戏，预欣清夜醉时歌。
熏蒸浪泊看鸢堕，不念垂垂老伏波。
酬木伯初仍简才叔常之
作者：许及之
朝代：宋

惠我诗章有琢磨，传家学力见功多。恍惊社里摛文手，夺得天边织锦梭。竞约芳洲容与戏，预欣清夜醉时歌。熏蒸浪泊看鸢堕，不念垂垂老伏波。
酬沈仲归
作者：许及之
朝代：宋

曾倚平山望远峰，桥过真主昔回龙。词翻十事温卿阅，句敌三都蜀岭筇。置驿家风罗四面，挥毫帅守角千钟。来归肯作萧閒伴，一诵新篇一起容。田家渴雨望云峰，掣电驱雷起蛰龙。喜极三农俱合爪，争扶百拜各抛筇。先生不用愁经笥，老子惟须办饮钟。换韵题诗应有句，何人起舞为予容。
酬沈仲归·其一
作者：许及之
朝代：宋

曾倚平山望远峯，桥过真主昔回龙。
词翻十事温卿阅，句敌三都蜀岭筇。
置驿家风罗四面，挥毫帅守角千钟。
来归肯作萧閒伴，一诵新篇一起容。
酬沈仲归·其一
作者：许及之
朝代：宋

曾倚平山望远峰，桥过真主昔回龙。词翻十事温卿阅，句敌三都蜀岭筇。置驿家风罗四面，挥毫帅守角千钟。来归肯作萧閒伴，一诵新篇一起容。
酬沈仲归·其二
作者：许及之
朝代：宋

田家渴雨望云峯，掣电驱雷起蛰龙。
喜极三农俱合爪，争扶百拜各抛筇。
先生不用愁经笥，老子惟须办饮钟。
换韵题诗应有句，何人起舞为予容。
酬沈仲归·其二
作者：许及之
朝代：宋

田家渴雨望云峰，掣电驱雷起蛰龙。喜极三农俱合爪，争扶百拜各抛筇。先生不用愁经笥，老子惟须办饮钟。换韵题诗应有句，何人起舞为予容。
酬翁常之和媚川图上观江心寺诗
作者：许及之
朝代：宋

江北屯云翳列峯，江心灵雨走神龙。
已拚阮子一生屐，更倚仙人九节筇。
晻霭孤帆昏野渡，霏微两塔湿疎钟。
何须小米模糊笔，潘令新诗足写容。
酬翁常之和媚川图上观江心寺诗
作者：许及之
朝代：宋

江北屯云翳列峰，江心灵雨走神龙。已拚阮子一生屐，更倚仙人九节筇。晻霭孤帆昏野渡，霏微两塔湿疏钟。何须小米模糊笔，潘令新诗足写容。
酬翁常之次韵
作者：许及之
朝代：宋

云间声价仰高峯，今向诗中识士龙。
传诵废餐惟阁笔，行吟须杖转思筇。
晚欣乡里才华盛，故是江山秀气钟。
竹院过从烦答似，坐来起敬有羞容。
酬翁常之次韵
作者：许及之
朝代：宋

云间声价仰高峰，今向诗中识士龙。传诵废餐惟阁笔，行吟须杖转思筇。晚欣乡里才华盛，故是江山秀气钟。竹院过从烦答似，坐来起敬有羞容。
酬转庵畏酒之什
作者：许及之
朝代：宋

绝境夤缘有路攀，隔波楼影塔中间。才收梅溽经旬雨，已放莲峰几朵山。胜处得閒真阆苑，醉馀忘世即函关。诗高不饮妨何事，恐对湖光自忸颜。
酬转庵畏酒之什
作者：许及之
朝代：宋

绝境夤缘有路攀，隔波楼影塔中间。
纔收梅溽经旬雨，已放莲峰几朵山。
胜处得閒真阆苑，醉余忘世即函关。
诗高不饮妨何事，恐对湖光自忸颜。
酬郑千之
作者：许及之
朝代：宋

契托尊公千佛名，思瞻生气属丹青。爱君克肖充眉宇，将母通家过里亭。难韵更能陪我和，苦吟想见彻邻听。勉传衣钵穷年计，入学元非一仲丁。
酬郑千之
作者：许及之
朝代：宋

契託尊公千佛名，思瞻生气属丹青。
爱君克肖充眉宇，将母通家过里亭。
难韵更能陪我和，苦吟想见彻邻听。
勉传衣钵穷年计，入学元非一仲丁。
醒酒石
作者：许及之
朝代：宋
体裁：五言绝句

泽畔三生魄，花间独醒窠。摩挲苔上醉，驱遣睡中魔。
采莲舟
作者：许及之
朝代：宋

拟倩谁家女，相呼去采莲。
丁宁欵乃曲，随意媚晴川。
采莲舟
作者：许及之
朝代：宋

拟倩谁家女，相呼去采莲。丁宁欸乃曲，随意媚晴川。
重阳前两日集转庵同社而今日忽雨次转庵韵
作者：许及之
朝代：宋

搀先登眺高为节，片段芙蓉锦作花。赖得前朝曾此集，有如今雨欲何加。欢浓未分玄成白，客醉犹怜酒胜茶。犹恨梅川无好句，更须君赋为传誇。
重阳前两日集转庵同社而今日忽雨次转庵韵
作者：许及之
朝代：宋

搀先登眺高为节，片段芙蓉锦作花。
頼得前朝曾此集，有如今雨欲何加。
欢浓未分玄成白，客醉犹怜酒胜茶。
犹恨梅川无好句，更须君赋为传夸。
重题陈汉卿贫亦好斋
作者：许及之
朝代：宋

古人重安贫，未若贫而乐。
岂不爱膏粱，顾乃嗜藜藿。
我闻首阳饿，荣名千驷怍。
况乃陋巷子，箪瓢殊不恶。
刀头得几何，蜗角战方虐。
以兹悟生理，贫中始澹泊。
陈侯清时英，廊庙宜着脚。
圭窦势岂容，贫斋意聊託。
苍生方饥渴，未可云盘礴。
且来禄万钟，脱粟躬自薄。
重题陈汉卿贫亦好斋
作者：许及之
朝代：宋

古人重安贫，未若贫而乐。岂不爱膏粱，顾乃嗜藜藿。我闻首阳饿，荣名千驷怍。况乃陋巷子，箪瓢殊不恶。刀头得几何，蜗角战方虐。以兹悟生理，贫中始澹泊。陈侯清时英，廊庙宜著脚。圭窦势岂容，贫斋意聊托。苍生方饥渴，未可云盘礴。且来禄万钟，脱粟躬自薄。
金凤花
作者：许及之
朝代：宋
体裁：五言绝句

叶不类尧荚，花疑来舜楹。风枝吹彩羽，如杂九韶鸣。
金果园
作者：许及之
朝代：宋

暂抛汴岸入斜坰，金果园中信马行。满目桑麻俱沃壤，可怜持节看春耕。
金果园
作者：许及之
朝代：宋

暂抛汴岸入斜垧，金果园中信马行。
满目桑麻俱沃壤，可怜持节看春耕。
金橘
作者：许及之
朝代：宋
体裁：五言绝句

金橘大为贵，舂陵价倍增。盘洲移得种，风味圣全能。
金鱼久不浮游喜而有作
作者：许及之
朝代：宋
体裁：五言律诗

买得黄金鲫，投将白玉池。久晴虞涸辙，转壑漾深陂。每施龟鱼食，偏怀网罟疑。今晨水澄澈，梭影泛琉璃。
钓台
作者：许及之
朝代：宋
体裁：七言绝句

敢将出处较秋毫，未报君恩感二毛。七里滩头停短棹，细看渔父亦清高。
钱致政輓词
作者：许及之
朝代：宋
体裁：七言律诗

教子全功次第成，吾乡钱氏窦家声。善根植得桥梁固，心地均教役使平。铜墨远从欣养志，银绯勇返了遗荣。哀荣寿考无堪恨，行道称嗟泪自倾。
铜雀台瓦砚
作者：许及之
朝代：宋
体裁：七言绝句

千年铜雀荫歌尘，张老澄泥解逼真。我有古端钧玉德，中涵雨露炳星辰。
锦鸡
作者：许及之
朝代：宋
体裁：五言绝句

岂以多文累，轻身蹈巧机。樊笼莫惆怅，为汝护毛衣。
长春花
作者：许及之
朝代：宋
体裁：五言绝句

平分为四序，长得作春看。三友诚高品，兹花一岁寒。
闚蓬图
作者：许及之
朝代：宋
体裁：七言绝句

杨子长条玉作葩，花光冻棘眩冰花。短蓬几见空相似，捕影图成试吃茶。
闰上浣同德久子侄辈避暑退居即事
作者：许及之
朝代：宋

说著退居心已惬，湖山何况傍绳床。虽无瑟瑟松杉韵，自觉愔愔枕簟凉。茗碗亲来诗有思，藕花多处语犹香。一旬一日恩休沐，今日恩随日更长。
闰上澣同德久子侄辈避暑退居即事
作者：许及之
朝代：宋

说着退居心已惬，湖山何况傍绳床。
虽无瑟瑟松杉韵，自觉愔愔枕簟凉。
茗碗亲来诗有思，藕花多处语犹香。
一旬一日恩休沐，今日恩随日更长。
闻捷五次转庵韵
作者：许及之
朝代：宋

周历绵绵远，汤盘日日新。
恭闻哀痛诏，愤激老癃人。
报答带仍砺，英雄沐更熏。
衰年扶杖听，折屐敢辞频。
闻捷五次转庵韵
作者：许及之
朝代：宋

周历绵绵远，汤盘日日新。恭闻哀痛诏，愤激老癃人。报答带仍砺，英雄沐更薰。衰年扶杖听，折屐敢辞频。
闻砧
作者：许及之
朝代：宋
体裁：七言律诗

秋来风物自凄清，叶叶枝枝策策鸣。近砌不堪催织语，远砧更送断肠声。苦心且作丁当和，积恨终凭熨帖平。寒女终身无褐彩，绮罗通夕课寒檠。
闻转庵游西湖奉寄
作者：许及之
朝代：宋
体裁：七言律诗

马上春光过若驰，不须纪历校花时。青于前日长街柳，白似去年双鬓丝。强学后生须藉酒，苦邀同社索题诗。朝回要便西湖去，输与安仁尚黑髭。
阻风泊塘阴寨登四望山用前韵
作者：许及之
朝代：宋

行藏端在我，富贵本非吾。不是迷邦宝，休云被褐珠。官方邻厮役，贤有隐佣奴。所至何妨乐，车轮未朽蒲。
阻风泊塘阴寨登四望山用前韵
作者：许及之
朝代：宋

行藏端在我，富贵本非吾。
不是迷邦宝，休云被褐珠。
官方邻厮役，贤有隠佣奴。
所至何妨乐，车轮未朽蒲。
陈同年再次韵为谢而王才叔判院和篇继至复用韵并谢
作者：许及之
朝代：宋

铛坐斋宫喜敬陪，高轩二妙屹崔嵬。旧诗古庙香炉去，新句风樯阵马来。但有黄花堪落帽，不应白发怕登台。留连月色须明发，未受秋更密点催。
陈同年再次韵为谢而王才叔判院和篇继至復用韵併谢
作者：许及之
朝代：宋

铛坐斋宫喜敬陪，高轩二妙屹崔嵬。
旧诗古庙香炉去，新句风樯阵马来。
但有黄花堪落帽，不应白髮怕登台。
留连月色须明发，未受秋更密点催。
陈留道中
作者：许及之
朝代：宋
体裁：七言绝句

雍丘纡路到陈留，积雨瀰漫涨畎畴。道左流民形似鬼，能无百里为分忧。
陈紫微挽词
作者：许及之
朝代：宋

三生竹素一臞仙，六艺波澜万口传。能使声名垂宇内，不教官职副生前。松阶显揭新阡表，宣室深知旧学贤。忆赋桐君赠予别，忍吟薤露挽公篇。
陈紫微輓词
作者：许及之
朝代：宋

三生竹素一臞仙，六艺波澜万口传。
能使声名垂宇内，不教官职副生前。
松阶显揭新阡表，宣室深知旧学贤。
忆赋桐君赠予别，忍吟薤露輓公篇。
陈西老咏桧古风次韵
作者：许及之
朝代：宋

古井千尺深，而无一寸波。古桧荫其旁，愔愔长铜柯。明堂一柱难，如此梁栋何。匠石久袖手，高岑郁峨峨。天风一披拂，剑佩相戛磨。不愿为阿房，千门贮秦娥。愿作寒士庇，渠渠共婆娑。吁嗟不相贷，飞轮迫羲和。谁欤荐轮囷，万牛未为多。
陈西老咏桧古风次韵
作者：许及之
朝代：宋

古井千尺深，而无一寸波。
古桧荫其旁，愔愔长铜柯。
明堂一柱难，如此樑栋何。
匠石久袖手，高岑鬰峩峩。
天风一披拂，剑佩相戛磨。
不愿为阿房，千门贮秦娥。
愿作寒士庇，渠渠共婆娑。
吁嗟不相贷，飞轮迫羲和。
谁欤荐轮囷，万牛未为多。
除夜斋宿
作者：许及之
朝代：宋
体裁：五言律诗

老境惭年长，斋居惜岁徂。难分阿戎炬，只拥玉川炉。夜雨知时落，朝阳谪见无。君王素修德，安意饮屠苏。
隐居即事有怀潮州三首
作者：许及之
朝代：宋

屋后如屏拥碧岑，爱山叠石尚同心。肩舆不解劳人力，振策惟便助足音。未掷裹巾行晓色，不眠乘月坐秋阴。幽忧莫道都无景，十月移春要满林。载花航石自都城，惭愧波神每不惊。官职有何消得处，园池亦只信缘成。赏心择胜难扁榜，信口哦诗莫主名。无奈新开城上路，江山如画总相迎。忘形海内鲍潮州，迟次天教得共游。行李未还长问讯，扶藜才过许赓酬。湖光催我频携酒，花影何时傍结楼。昨夜满庭秋月色，一年无此亦知不。
隐居即事有怀潮州三首·其一
作者：许及之
朝代：宋

屋后如屏拥碧岑，爱山叠石尚同心。肩舆不解劳人力，振策惟便助足音。未掷裹巾行晓色，不眠乘月坐秋阴。幽忧莫道都无景，十月移春要满林。
隐居即事有怀潮州三首·其三
作者：许及之
朝代：宋

忘形海内鲍潮州，迟次天教得共游。行李未还长问讯，扶藜才过许赓酬。湖光催我频携酒，花影何时傍结楼。昨夜满庭秋月色，一年无此亦知不。
隠居即事有怀潮州三首·其一
作者：许及之
朝代：宋

屋后如屏拥碧岑，爱山迭石尚同心。
肩舆不解劳人力，振策惟便助足音。
未掷裹巾行晓色，不眠乘月坐秋阴。
幽忧莫道都无景，十月移春要满林。
隠居即事有怀潮州三首·其三
作者：许及之
朝代：宋

忘形海内鲍潮州，迟次天教得共游。
行李未还长问讯，扶藜纔过许赓酬。
湖光催我频携酒，花影何时傍结楼。
昨夜满庭秋月色，一年无此亦知不。
隠居即事有怀潮州三首·其二
作者：许及之
朝代：宋
体裁：七言律诗

载花航石自都城，惭愧波神每不惊。官职有何消得处，园池亦只信缘成。赏心择胜难扁榜，信口哦诗莫主名。无奈新开城上路，江山如画总相迎。
雁来红
作者：许及之
朝代：宋

非花非叶艳茸茸，雁未来时已自红。多似锦衣明昼绣，好同旌节种秋风。鸡冠粗俗难争长，金凤低徊漫作丛。谁道后庭遗恨曲，龙蟠王气正豪雄。
雅师求阁名既为作扁榜仍赋娱客杂句
作者：许及之
朝代：宋

妙景非声亦非色，非色岂应容粉饰。
东坡妙用徧虚空，大地山河等儿剧。
简斋有句添蛇足，雨抹晴粧要娱客。
黄妃塔边浄相寺，破屋荆榛十年事。
雅师办得一片心，化出宝坊全体备。
杰阁巍巍尊大士，我欲名之无尽意。
更拈蛇足扁东偏，与师饷客为客地。
东坡仙去可无诗，客来了此一段奇。
未雨未晴烦举似，非鬼非仙竟是谁。
雅师求阁名既为作扁榜仍赋娱客杂句
作者：许及之
朝代：宋

妙景非声亦非色，非色岂应容粉饰。东坡妙用遍虚空，大地山河等儿剧。简斋有句添蛇足，雨抹晴妆要娱客。黄妃塔边净相寺，破屋荆榛十年事。雅师办得一片心，化出宝坊全体备。杰阁巍巍尊大士，我欲名之无尽意。更拈蛇足扁东偏，与师饷客为客地。东坡仙去可无诗，客来了此一段奇。未雨未晴烦举似，非鬼非仙竟是谁。
雨度西兴
作者：许及之
朝代：宋
体裁：七言律诗

身世重逢舜继尧，谏垣收拾到刍荛。若无阙事关愚虑，何有微尘答圣朝。卿列骤迁妨骏颖，君恩宽许逐渔樵。江神何事风波恶，冒雨钱塘试晚潮。
雪再作山甫约游雨花台不遂闻与诸公登凤凰台次韵送似
作者：许及之
朝代：宋

骚屑寒威逼重幕，衲被蒙头慵蚤作。不知一夜雪花飞，但讶五更风力恶。摩挲病眼试凭陵，把玩清诗何洒落。好语自足驱疟疠，嘉祥况乃销离瘼。绝怜冰箸堕脩檐，拨触风琴响朱箔。一冬温煖忧麦蚕，万事乘除等凫鹤。为言三凤今河东，曾约连驺出南郭。山阴舟回虽兴尽，巫峡云归终倖薄。方疑再往成渺芒，已拉群公溯寥邈。九万扶摇不可希，随分榆枋吾亦乐。